Source: http://spotidoc.com/doc/3615434/metsuriyritt%C3%A4j%C3%A4n
Timestamp: 2018-06-25 20:01:01+00:00
Document Index: 22269401

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko\n']

Metsuriyrittäjän
V A L T A N
Käsikirja on laadittu Kainuun metsäkeskuksen metsuriyrittäjän laatukäsikirjan valmisteluhankkeen yhteydessä. Käsikirjan kirjoittaja on projektipäällikkö Juha Valtanen Kainuun
metsäkeskuksesta.
Juha Valtanen (s. 13)
F.G. Lönnberg
© Metsäteho Oy
PL 194 (Unioninkatu 17), 00131 Helsinki
puh. (09) 132 521, faksi (09) 659 202
ISBN 951-673-177-5
JOHDANTO . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 3
METSÄYRITTÄJÄN YHTEISTYÖVERKOSTOT . . . . . . . . . . . . . . . . . . . . . . . . . . . . 4
TYÖN MARKKINOINTI . . . . . . . . . . . . . . . . . . . . . . . . . . . . . . . . . . . . . . . . . . . 7
3.1 Markkinointikohteet ja markkinoinnin perusteet . . . . . . . . . . . . . . . . . . . . . . . . 7
3.2 Mainonta ja asiakaspalvelun laatu . . . . . . . . . . . . . . . . . . . . . . . . . . . . . . . . . . 8
3.3 Metsänhoidon tuet ja verotuksen edut metsänomistajalle . . . . . . . . . . . . . . . . . 9
3.4 Tarjous . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .10
3.5 Urakointisopimuksen laatiminen . . . . . . . . . . . . . . . . . . . . . . . . . . . . . . . . . . .11
3.6 Yhteydenpito asiakkaaseen . . . . . . . . . . . . . . . . . . . . . . . . . . . . . . . . . . . . . . 11
Metsuriyrittäjän ennakkoperintärekisteriote . . . . . . . . . . . . . . . . . . . . . . . . . . . 12
Metsuriyrittäjän konekalusto . . . . . . . . . . . . . . . . . . . . . . . . . . . . . . . . . . . . . . 13
Metsuriyrittäjän yritysmuodot . . . . . . . . . . . . . . . . . . . . . . . . . . . . . . . . . . . . . 14
6.1 Yritysmuodon valinta . . . . . . . . . . . . . . . . . . . . . . . . . . . . . . . . . . . . . . . . . . . 14
6.2 Työosuuskunta . . . . . . . . . . . . . . . . . . . . . . . . . . . . . . . . . . . . . . . . . . . . . . . 14
6.3 Maatalouden sivuansiotoiminta . . . . . . . . . . . . . . . . . . . . . . . . . . . . . . . . . . . 15
6.4 Toiminimi Ammatinharjoittaja . . . . . . . . . . . . . . . . . . . . . . . . . . . . . . . . . . . . . 18
YRITTÄJÄN VASTUUT TYÖN TOTEUTTAMISESSA . . . . . . . . . . . . . . . . . . . . . . . . 23
7.1 Vastuut urakanantajan kanssa tehtävissä sopimuksissa . . . . . . . . . . . . . . . . . . 23
7.2 Vastuut aliurakoitsijan kanssa tehtävissä sopimuksissa . . . . . . . . . . . . . . . . . . 23
TYÖMAAN HINNOITTELU . . . . . . . . . . . . . . . . . . . . . . . . . . . . . . . . . . . . . . . . 25
8.1 Riski ja sivukulut työn hinnoittelussa . . . . . . . . . . . . . . . . . . . . . . . . . . . . . . . 25
8.2 Työn hinnan laskeminen . . . . . . . . . . . . . . . . . . . . . . . . . . . . . . . . . . . . . . . . 27
TYÖN SUUNNITTELU, TOTEUTUS JA HINNOITTELU . . . . . . . . . . . . . . . . . . . . . 29
9.1 Työn suunnittelu . . . . . . . . . . . . . . . . . . . . . . . . . . . . . . . . . . . . . . . . . . . . . . 29
9.2 Työturvallisuus . . . . . . . . . . . . . . . . . . . . . . . . . . . . . . . . . . . . . . . . . . . . . . . 33
9.3 Ympäristöohjeet . . . . . . . . . . . . . . . . . . . . . . . . . . . . . . . . . . . . . . . . . . . . . . 34
9.4 Metsien sertifiointikriteerien ja -järjestelmän mukainen toiminta . . . . . . . . . . . 35
9.5 Toteutusselvityksen laatiminen . . . . . . . . . . . . . . . . . . . . . . . . . . . . . . . . . . . . 36
9.6 Työllisyystuet nuoren metsän hoitoon . . . . . . . . . . . . . . . . . . . . . . . . . . . . . . 36
9.7 Työkohtaiset toimintaohjeet . . . . . . . . . . . . . . . . . . . . . . . . . . . . . . . . . . . . . . 37
METSURIYRITTÄJÄN TOIMINTAMALLI . . . . . . . . . . . . . . . . . . . . . . . . . . . . . . . . 56
SOPIMUSLOMAKKEET . . . . . . . . . . . . . . . . . . . . . . . . . . . . . . . . . . . . . . . . . . . 57
Metsuriyrittäjän TARJOUS (liite 1) . . . . . . . . . . . . . . . . . . . . . . . . . . . . . . . . . . 57
METSÄTÖIDEN URAKOINTISOPIMUS Työosuuskuntayrittäjämetsuri (liite 2) . . 61
METSÄTÖIDEN URAKOINTISOPIMUS Ennakkoperintärekisteriotteella
toimiva metsuriyrittäjä (liite 3) . . . . . . . . . . . . . . . . . . . . . . . . . . . . . . . . . . . . 64
TYÖOHJELMA (liite 4) . . . . . . . . . . . . . . . . . . . . . . . . . . . . . . . . . . . . . . . . . . 67
Metsuriyrittäjän LASKU (liite 5) . . . . . . . . . . . . . . . . . . . . . . . . . . . . . . . . . . . 67
Korkeimman hallinto-oikeuden päätös ennakkoperintärekisterioteoikeudesta
(liite 6) . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 68
LÄHDELUETTELO . . . . . . . . . . . . . . . . . . . . . . . . . . . . . . . . . . . . . . . . . . . . . . 66
Kansallisen metsäohjelman (KMO) hyväksyminen keväällä 1999 oli suuri edistysaskel metsätalouden kehittämisessä. Se antoi hyvät metsäpoliittiset lähtökohdat
metsätalouden yrittäjyyden edistämiseen.
Kainuun metsäkeskus ja Vuokattiopisto aloittivat vuoden 2000 alussa yrittäjäpohjaisten metsureiden työllistymistä edistävän hankkeen, joka rahoitettiin Euroopan
sosiaalirahaston (ESR) varoista. Pilottihanke toteutettiin Kainuussa verkostoyhteistyönä. Mukana olivat Kuhmon, Sotkamon, Kajaanin, Vuolijoen, Paltamon, Ristijärven
ja Hyrynsalmen kunnat. Projekti osoitti, että metsänhoitotöihin voidaan lisätä merkittävästi työvoimaa entisten toimijoiden työllistymistä vaarantamatta. Kiitos kaikille
toimintaa tukeneille yhteistyöstä, toiminnallanne on ollut suuri vaikutus hankkeen
työllistämistavoitteiden saavuttamiseen.
Kansallisen metsäohjelman ansiosta metsätalouden rahoitustuet nousivat helmikuussa 2001 merkittävästi. Muun muassa Kainuuseen valmistui ensimmäinen metsätalouden tavoiteohjelma 28.2.1998. Kainuuseen hyväksyttiin toinen metsätalouden tavoiteohjelma 26.2.2001, jossa vaikutuksia arvioidaan seuraavasti:
”Metsätalouden toimintaympäristö on muuttunut kolmen vuoden aikana, jolloin
metsätalouden tavoiteohjelmaa on toteutettu. Suomen metsät on sertifioitu.
Hakkuut ja puunkäyttö ovat kasvaneet, mutta metsänhoitotyöt laahaavat jäljessä.
Metsäomistuksen pirstoutuminen jatkuu ja metsänomistajien arvot ja tavoitteet
moninaistuvat”. Tämä pätee laajemminkin koko maahan.
Metsuriyrittäjän toimintakäsikirjan käsikirjoituksen on rahoittanut EMOTR (Euroopan
maatalouden ohjaus- ja tukirahasto), joka tukee maaseudun ja maatalouden rakennekehitystä. Hankkeen ohjausryhmässä ovat olleet edustettuina Metsäteollisuus ry,
Metsäliitto Osuuskunta, UPM-Kymmene Oyj, Stora Enso Oyj, Metsähallitus, Kainuun
metsänomistajien liitto, Kainuun kunnat, Vuokattiopisto, Kainuun työosuuskuntien
edustaja, Kainuun metsäkeskus ja Kainuun TE-keskus. Vaikka metsuriyrittäjän
toimintakäsikirja on laadittu Kainuussa, sitä voidaan soveltaa koko maassa. Tätä
kirjaa ei voida käyttää lakioppaana, vaan sen tarkoituksena on kertoa toiminnasta
pääpiirteittäin ja antaa tietoa yksityiskohtaisten, alueellisten ja voimassa olevien
toimintaohjeiden etsintään sekä auttaa viranomaisia metsuriyrittäjyyttä koskevien
tulkintojen laadinnassa.
Kiitokset kaikille niille henkilöille, jotka ovat asiantuntijapanoksellaan tukeneet
käsikirjan laatimista.
Sotkamossa 28.3.2002
Suomen metsätalous perustuu pääasiassa yksityismetsänomistukseen. Perhemetsätalous on
Suomessa todettu kymmenien vuosien kokemuksella toimivaksi metsänomistusmuodoksi, joka
on säilyttänyt osaltaan koko maata asuttuna. Perhemetsätaloudenkin on kuitenkin kyettävä
sopeutumaan yhteiskunnalliseen kehitykseen, johon kuuluvat mm. maaseudun väestön muutto kaupunkeihin ja metsänomistajakunnan rakennemuutos.
Perhemetsätalous haastaa hyvin toimiakseen metsätalouden organisaatiot vastaamaan metsänomistajien neuvonnasta ja koulutuksesta. Tämä edellyttää mm. yksityistaloudellisesti heikommin kannattavien, välttämättömien metsänhoitotöiden toteutuspalveluiden kehittämistä
nykyaikaisten palveluvaatimusten mukaisiksi. Työntekijän on osattava suunnitella ja tehdä
työnsä itsenäisesti. Vastuu työn laadusta ja toteutuksesta on työntekijällä. Kyseiset seikat ovat
toimivan markkinoinnin ja laadullisesti hyvän työjäljen perusedellytyksiä.
Metsuri on perinteinen metsäammatti, joka muuttuu muun yhteiskunnan mukana. Entisaikoina
talviaika oli metsureiden parasta työllistymisaikaa ja kesäiset metsänhoitotyöt ehdittiin tekemään senaikaisella miesvahvuudella hyvin. Puunkorjuun voimakas koneellistuminen 1980luvulta alkaen on muuttanut metsureiden toimenkuvaa hakkuusta metsänhoitotöihin painottuvaksi. Metsänhoitotöitä ei voida tehdä talviaikaan ja metsäorganisaatioissa on hyvin rajatusti
sellaista talviaikaista suunnittelutyötä tarjolla, jonka turvin tarvittavat metsurit voitaisiin työllistää ympärivuotisesti. Korjuun koneellistuminen on tehnyt perinteisestä metsurin työstä kausiluontoisen, metsänhoitotöihin keskittyvän ja sulanmaan aikaan painottuvan toimen.
Eräs keino vastata yhteiskunnallisiin muutoksiin sekä metsurin työn kausiluonteisuuden aiheuttamiin ongelmiin on metsuriyrittäjyys. Metsurit ovat oman toimintaympäristönsä asiantuntijoita. He tuntevat oman alueensa metsien kunnon. Saamansa yrittäjäkoulutuksen jälkeen metsurit voivat asiantuntevasti suunnitella metsänhoitotöiden rahoituksen sekä laatia urakointisopimukset yhteistyössä metsänhoitoyhdistyksen ja metsänomistajien kanssa. Tämän seurauksena
metsien hoitotyöt tulevat ajallaan tehdyiksi ja myöskin pienet kohteet hoidetuiksi eli metsiä
hyödynnetään täysimääräisemmin. Joissakin tilanteissa voidaan asioida myös suoraan metsänomistajien kanssa. Keskinäinen tunnettuus auttaa luottamuksen syntymisessä. Luottamus on
välttämätöntä metsuriyrittäjyystoiminnassa, koska asiakkaat eivät aina ehdi syventymään työn
toteutukseen. Yleensä etämetsänomistajat suhtautuvat myönteisesti metsuriyrittäjien tai heidän työtään markkinoivien yhteydenottoihin. Kaupungeissa asuvat haluavat olla osaltaan
mukana säilyttämässä elävää, asuttua maaseutua ja tässä yhteydessä he hyötyvät yhteistyöstä
maaseudulla asuvien kanssa. Näiden yhteydenottojen myötä voi syntyä myös muunlaisen palvelun kysyntää, joka turvaa metsuriyrittäjän toimeentuloa talvikaudella. Yleisiä kaupunkilaisten
tarvitsemia palveluita ovat mm. polttopuiden hankinta, teiden auraus, vartiointi, lämmityspalvelut, kunnostusrakentaminen ja siihen liittyvä rakennusmateriaalien hankinta yms.
Laadullinen osaaminen ja siitä seuraavat tyytyväiset asiakkaat edistävät metsuriyrittäjän töiden
riittävyyttä ja ansiotasoa. Nykyisin asiakkaat kunnioittavat ympäristöarvoja ja ovat joissakin
tilanteissa valmiita maksamaan enemmän luonnonmukaisesta metsänhoidosta kuin tehometsätaloudesta.
Metsuriyrittäjyydelle on tarvetta koko Suomen metsätaloudessa. Toiminnallisesti ja verotuksellisesti tarkasteltuna metsuriyrittäjyys tarkoittaa metsäpalveluyrittämistä. Metsuriyrittäjyyden
kehittäminen on Suomessa ollut toistaiseksi vähäistä. Ajan mukaiset ja tiiviissä muodossa olevat metsuriyrittämistä edistävät toimintaohjeet puuttuvat. Tämä toimintakäsikirja on tarkoitettu
edistämään ja tukemaan metsuriyrittäjyyttä. Käsikirja antaa perustiedot metsuriyrittäjyydestä ja
asiakaspalveluun liittyvistä tarpeista. Tässä käsikirjassa työosuuskuntiin kuuluvista metsureista
käytetään nimitystä ”työosuuskuntayrittäjämetsuri”, vaikka heidän työllistymismuotonsa on
palkkatyösuhde työosuuskuntaan. Nimitystä käytetään korostamaan työosuuskuntamuotoisen
metsurin vastuuta työsuhteestaan ja yrityksestään. Työosuuskunnan jäsenet omistavat työosuuskunnan, joka mahdollistaa jäsenten itsenäisen työllistymisen.
Metsuriyrittäjä noudattaa töissään kulloisenkin toimeksiantajan työohjeita esimerkiksi työskennellessään puunhankintayrityksen tai metsänhoitoyhdistyksen töissä. Käsikirja sisältää myös
työohjeita sellaisia toimeksiantajia silmälläpitäen, joilla ei ole omia työohjeita. Metsäteho Oy
vastaa Metsuriyrittäjän toimintakäsikirjan jakelusta sitä tarvitseville toimijatahoille ja henkilöille.
Metsätehosta voi myös tilata metsätyöhön liittyviä oppaita.
2 Metsäyrittäjän yhteistyöverkostot
Perinteisessä yksityismetsätaloudessa ei ole totuttu näkemään metsäpalveluyrittäjiä ja metsuriyrittäjiä. Pääasiassa toiminnasta ovat vastanneet metsäyhtiöt, metsäkeskukset ja metsänhoitoyhdistykset. Yleisen metsätalouden kehittymisen myötä maahamme on alkanut syntyä metsäpalveluyritys- ja metsuriyrittäjäkuntaa. METO – Metsäalan Asiantuntijat ry. on jo useiden vuosien ajan hyväksynyt metsäpalveluyrittäjät jäseniksi liittoon. Heidän tuekseen on rakennettu
valtakunnallinen kehittämisprojekti, joka toiminnallaan pyrkii parantamaan metsäpalveluyrittäjien laadullista osaamista ja tunnettavuutta.
Uuden markkinatilanteen muodostuminen yksityismetsätalouteen on kehittänyt metsätalouden
asiakaspalvelua. Perinteisessä metsätaloudessa ei ole ollut laajaa palvelutarjontaa ja osittain
tästä johtuen osa asiakaskunnasta on jäänyt palveluiden ulkopuolelle. Hyvin usein laajan palvelutarjonnan hyödyt metsätaloudessa ovat markkinoinnin ja toiminnan kannalta ajateltuna
haittoja suurempia. Se aktivoi asiakkaita ostamaan palveluita, parantaa alan työllisyyttä ja takaa
organisaatioiden kehittymisen asiakaspalveluiden vaatimalle tasolle. Metsätaloudessa pullonkaulana ei ole työn riittävyys, vaan työn markkinointi. Kilpailutilanne voi muodostua negatiiviseksi fyysisten ja psykologisten tekijöiden takia. Fyysisiä tekijöitä ovat mm. työmaiden ja työvoiman sekä erityisesti metsuriyrittäjien riittävyys. Psykologisia tekijöitä ovat mm. omaan
ammattitaitoon luottaminen ja asenne omaan työhön sekä työympäristöön. Metsätaloudessa
kilpailutilanne voidaan hyvin useissa tilanteissa luokitella enemmän psykologiseksi kuin fyysiseksi ongelmaksi. Psykologisiin ongelmiin ratkaisu löytyy mm. koulutuksen ja tuotekehityksen
Metsuriyrittäjät voivat toimia metsätaloudessa itsenäisesti, markkinoimalla itse omat työnsä tai
hakemalla kumppanuutta muiden metsätalouden toimijoiden kanssa. Kumppanuus ei tarkoita
kilpailun rajoittamista. Kumppanuudella tarkoitetaan sellaista yhteistoiminnan muotoa, josta
kaikki sopijaosapuolet hyötyvät. Kumppanuudesta voidaan todeta: ”kumppanuus on kuin lohi
ja sitä kannattaa aina kaikkien pyytää”. Kumppanuuden tavoitteena on kehittää osapuolten toimintaa yhteisten tavoitteiden pohjalta läpi koko toimintaketjun. Yhteistoiminta perustuu kumppaneiden tarpeiden selvittämiseen ja huomioonottamiseen sekä yhteistyön tulosten jakamiseen yhdessä hyväksyttyjen periaatteiden mukaisesti. Kumppanuus voi tarkoittaa esim. seuraavanlaista toimintamallia:
Maanviljelijä on valinnut sivuansiotoiminnakseen metsuriyrittämisen. Hän on toiminut aiemmin palkkasuhteisena metsurina puutavarayhtiössä, joten hän osaa suunnitella ja tehdä metsurin työt. Hänen maataloustoimintansa on laajuudeltaan ja tuotantosuunnaltaan sellaista,
että hän voi helposti irrottautua välillä metsänhoitotöihin.
Paikallinen metsänhoitoyhdistys markkinoi metsuriyrittäjän työtä metsänomistajille ja antaa
metsänomistajan suostumuksella yrittäjälle kartan alueesta ja muut urakkatarjouksen laadinnassa tarvittavat tiedot. Yhdistys avustaa tarvittaessa metsänomistajaa puukaupassa ja valvoo työn laatua sekä täyttää rahoitushakemukset metsänomistajan puolesta.
Alueella toimivat yhtiöiden ostomiehet suosittelevat metsänomistajille ennakkoraivauksia
ennen leimikoihin sisältyvien ensiharvennuskohteiden ostamista. Ostomiehet välittävät met-
suriyrittäjän yhteystietoja metsänomistajille. Metsänomistajat voivat myös ottaa suoraan
yhteyttä paikalliseen metsänhoitoyhdistykseen tai metsuriyrittäjään, joka tekee heille tarjouksen ennakkoraivauksesta. Metsuriyrittäjä saa tarvittaessa metsänhoidonneuvojien apua
työnsuunnitteluun ja suunnittelussa tarvittavan karttamateriaalin metsänhoitoyhdistyksestä.
Metsänhoitoyhdistykset täyttävät rahoitushakemukset metsänomistajille ja samalla tarkastavat työn laatua ja ohjeistavat tarvittaessa metsuriyrittäjän toimintaa. Kumppanuustoimintamallista kerrotaan tarkemmin mm. Metsätehon oppaassa Kumppanuutta puunhankintaan.
Metsäalan yrittäjien tarve
Metsäkoneyrittäjiä
Kuljetusyrittäjiä
Metsuriyrittäjiä
Kaaviossa kuvataan koko maassa 1999 ollutta tilannetta ja laskelmien mukaista yrittäjien tarvetta
2006. Lähde: Savotta 2000 -työvoimaryhmän loppuraportti, Metsäteho Oy.
3 Työn markkinointi
3.1 Markkinointikohteet ja markkinoinnin perusteet
Metsuriyrittäjien pääasialliset työkohteet löytyvät yksityismetsistä. Myös muut metsänomistajaryhmät lisännevät lähivuosina metsuriyrittäjien palveluiden ostamista. Sähköyhtiöt linjanraivauksineen ovat olleet jo pitkään metsuriyrittäjien työllistäjiä. Esimerkiksi Kainuun Sähkö
hoidattaa 1000 km sähkölinjanraivauksia vuosittain. Työt jaetaan yrittäjille urakkatarjouksien
perusteella. Metsuriyrittämisen liitännäisenä voidaan markkinoida mm. pihapuiden kaatoa.
Laajempi keskittyminen pihahakkuisiin edellyttää suuren taajaman läheisyyttä ja työssä tarvittavan erikoiskaluston hankintaa. Ilman hyvää alueellista sijaintia pihapuuhakkuut eivät tuota
Hyvä metsänhoito edellyttää myös metsurityötä,
vaikka pääosa työstä tehtäisiin koneellisesti.
Helposti saatavilla olevat tuotteistetut palvelut
edistävät hyvää metsänhoitoa. Kuvassa
uudistusalan raivaus on tehty miestyönä.
mainittavaa toimeentuloa. Kaava-alueiden pihahakkuisiin tarvitaan usein kunnan ao. viranomaisen lupa. Useissa kunnissa ei ole omaa metsurityövoimaa, joten työn saanti tapahtuu parhaiten sopimalla kunnan ao. viranomaisen kanssa yhteistyöstä.
Metsuriyrittäjä voi markkinoida työtään yksityismetsiin itsenäisesti tai yhteistyössä metsänhoitoyhdistyksen tai muun vastaavan metsätalouden organisaation kanssa. Itsenäinen markkinointi edellyttää sitkeyttä ja hyvää markkinointitaitoa. Pienet työmaat, nopeasti vaihtuvat asiakkaat, vähäinen tilauskanta ja markkinointikulut voivat aiheuttaa paineita. Jos metsuriyrittäjä on
luontaista yrittäjäainesta hän voi selviytyä työn markkinoinnista itsenäisesti, mutta samalla hän
voi myös hyödyntää muiden metsätalouden toimijoiden paikallistuntemusta. Itsenäisesti työtä
markkinoitaessa on vältettävä voimakkaan esim. hintaan perustuvan kilpailutilanteen aiheuttamista esim. muiden metsäyrittäjien tai metsänhoitoyhdistyksen kanssa, koska katteet ovat kaikilla pienet ja muita oleellisesti halvemmilla hinnoilla ei kukaan pitkän päälle pysty kilpailemaan.
Itsenäisessä toiminnassa on tärkeää osata suhtautua toimintaympäristöön rakentavasti ja löytää tukevia yhteistyökumppaneita muista metsätalouden toimijoista säilyttäen neuvotteluyhteys muihin samaa työtä tekeviin. Yhteistyöstä tulee olla aina valmis neuvottelemaan.
Negatiivinen toimintaympäristö tuhoaa kaikkien toimijoiden toimintaedellytyksiä ja on metsätaloudessa tarpeetonta, koska metsissä on runsaasti työkohteita tarjolla (psykologinen ongelma) ja paikallisuus vähäisine matkakustannuksineen tarjoaa selkeän kilpailuedun.
Onnistuessaan itsenäinen toiminta on taloudellisesti yrittäjälle tuottavampaa, mutta sisältää
taloudellisesti jakautuvaa toimintaa suuremman yrittäjäriskin (esim. metsänhoitoyhdistys auttaa töiden markkinoinnissa ja saa toteutusselvityksien laatimiskorvaukset).
Metsätalouden toimijaorganisaatioista metsänhoitoyhdistyksillä on valmiuksia ja kokemuksia
toimintaan metsuriyrittäjien yhteistyökumppaneina. Metsänhoitoyhdistykset ovat organisaatioita, joiden toimintaympäristö on muuttunut voimakkaasti viimeisen kymmenen vuoden aikana. Metsälainsäädäntö on muuttunut kilpailua vapauttavaan suuntaan, metsänomistajat ovat
etääntyneet metsätaloudesta ja yleinen asiakaspalvelun laadun vaatimustaso on noussut.
Asiakkaat edellyttävät metsänhoitoyhdistyksiltä ja heidän yhteistyökumppaneiltaan entistä laadukkaampaa palvelua mm. metsäsertifioinnin takia. Hyvä asiakaspalvelu on kaikkien metsätaloudessa toimijoiden tavoite ja haaste ”pelissä pysymiseksi”. Asiakkaille on osattava nykyisin
myydä palveluita.
3.2 Mainonta ja asiakaspalvelun laatu
Metsuriyrittäjän ei kannata perustaa markkinointiaan pelkkään lehtimainontaan. Metsuriyrittäjälle sopii parhaiten verkostomarkkinointi. Sidosorganisaatioiden edustajien ja muiden metsäyrittäjien kanssa kannattaa käydä neuvottelua yhteistyöstä ja pyrkiä heidän kauttaan saamaan
tunnettavuutta asiakkaiden keskuudessa. Metsänomistajille tarkoitettuihin koulutustilaisuuksiin
ja tapahtumiin osallistuminen luo yrittäjälle mahdollisuuden markkinoida sujuvasti omaa toimintaansa. Tällaista verkostomarkkinointia voi täydentää tarvittaessa sopivalla lehtimainonnalla ja internetin kotisivuilla sekä käyntikortilla. Nykyisin käyntikortit voi valmistaa helposti kotitietokoneella.
Tyytyväiset asiakkaat takaavat parhaiten yrittäjän tunnettavuutta ja sitä myötä tuovat mukanaan
uusia asiakkaita. Metsuriyrittäjän tulee tiedostaa mm. vaitiolovelvollisuus asiakkaiden metsäomaisuuteen liittyvissä asioissa. Esimerkiksi metsäsuunnitelmista saaduista tiedoista ei saa
Nykyisin metsänomistajat yleensä arvostavat myös luontoarvoja metsänhoitotyötapaa ja toteuttajaa
valitessaan. Metsuriyrittäjä voi korostaa palvelunsa luontoystävällisyyttä ja luontoarvojen hyvää huomioonottamista työn markkinoinnissa.
antaa tietoja ulkopuolisille. Asiakkaan osoittamaan epäluuloisuuteen ei saa suhtautua kielteisesti, vaan silloin on korostetusti otteillaan osattava todistaa olevansa toiminnassaan asiantunteva ja luotettava. Tämän voi parhaiten osoittaa toimimalla toimintakäsikirjan ohjeiden mukaisesti ja soveltamalla omaa persoonallisuuttaan asiakaspalveluun. Asiakkaalle voi tarvittaessa
kertoa palvelun eli urakointisopimuksen liitteineen (voimassa oleva ennakkoperintärekisteriote, todistus maksetuista vakuutuksista ja tarvittaessa verovelkatodistus) perustuvan metsuriyrittäjän toimintakäsikirjan mukaisiin ohjeisiin, jonka rakentamisessa metsätalouden toimintaorganisaatiot sekä eri viranomaiset (verottaja, eläketurvakeskus) ovat olleet kattavasti
3.3 Metsänhoidon tuet ja verotuksen edut metsänomistajalle
Suureen osaan yksityismetsien hoitotöistä on mahdollista saada Kestävän metsätalouden
rahoituslain (KEMERA) mukaista tukea. Metsäteollisuusyritykset ja yhteisölliset metsänomistajat (kunnat, seurakunnat, yms.) eivät yleensä ole oikeutettuja Kemera-tukeen. Tuki on suurempi metsänomistajan teettäessä työt ulkopuolisella työvoimalla. Kemera-tuen mukaiset työt ja
tarkat tuen ehdot löytyvät kohdasta 9 Työn suunnittelu, toteutus ja hinnoittelu.
Arvonlisäverotus ei vaikeuta metsuriyrittäjyyttä, koska se ei lopullisesti jää metsätaloudessa
metsänomistajan maksettavaksi, jos metsänomistaja on arvonlisäverovelvollinen. Yleensä metsänomistajat ovat arvonlisäverovelvollisia. Arvonlisäverovelvolliseksi hakeudutaan täyttämällä
perustamis- tai muutosilmoituslomakkeen (Y3 tai Y6) tätä koskeva osa. Lomakkeita ja niiden
täyttöohjeita saa verotoimistosta tai internetistä osoitteesta www.ytj.fi
Myyntiverotuksessa olevien metsänomistajien on mahdollista vähentää metsätaloudesta
aiheutuneet menot verotuksessa. Menon arvonlisäveroton osa vähennetään joko kokonaan
menon maksuvuoden verotuksessa tai tietyn prosentin suuruisina poistoina (koneet ja kalusto, rakennukset, metsäautotiet yms.). Poiston määrän (%) saa selville veroilmoituksen mukana olevasta vero-oppaasta. Pinta-alaverotuksessa olevat metsänomistajat voivat saada taimikon perustamis- ja vakiintumisvähennyksiä sekä ensiharvennusvähennyksen. Pinta-alaverotuksen mukaisia vähennyksiä metsänomistaja voi tiedustella metsäkeskuksesta. Niitä on
mahdollista saada vuoteen 2005 asti, jolloin kaikki metsänomistajat siirtyvät myyntiverotukseen. Rahoitustukikelpoisissa metsänhoitotöissä ”ainakaan työn hinnan ei pitäisi olla työn
toteuttamisen este”. Työn myynnin epäonnistuminen johtuu useimmiten huonosta työn
suunnittelusta ja osaamattomasta asiakaspalvelusta, jota on esimerkiksi asiakkaan kannalta
liian nopea laskutus tai epävarmuus laaditun rahoitussuunnitelman toimivuudesta!
3.4 Tarjous
Työn markkinointi kannattaa aloittaa tarjouksella, jonka olisi oltava kirjallinen. Tarjouslomake
löytyy tämän käsikirjan lopusta kohdasta 11 Sopimuslomakkeet. Työkohteet selvitetään maastossa työvaikeuden ja rahoitustukikelpoisuuden osalta. Kauppa käy parhaiten, jos metsuriyrittäjä ennakolta sitoutuu työn hintaan (4/ha tai 4/m3 ). Tässä vaiheessa kannattaa varmistaa
asiakkaan arvonlisäverollisuus sekä verotusmuoto (pinta-ala- vai myyntiverotus).
Toimintaan vaikuttaa riski työkohteen tukikelpoisuudesta. Ennakkotarjousvaiheessa on oltava
selvillä, kuka kantaa vastuun kestävän metsätalouden rahoituslain tuesta. Varmoissa Kemeratuki tapauksissa yrittäjän on järkevää ottaa ns. ”Kemera-tukiriski” itselleen, jotta asiakkaan on
helppo tehdä päätös palvelun ostamisesta. Epävarmoissa tilanteissa asiakkaalle on voitava
määrittää kustannusarvio lopputuloksesta. Epävarma lopputulos tulee kysymykseen vain poikkeuksellisissa olosuhteissa. Se mitä ollaan asiakkaan tai hänen edustajansa kanssa sovittu on
pidettävä, eikä asiakkaalle saa muutoinkaan synnyttää tahallisesti ennalta arvaamatonta tilannetta. Aina on osattava kertoa rahoitusriski. Jos työ sisältää ennalta arvattavaa toimintariskiä, myös se on osattava selvittää ja myydä asiakkaalle ennakkoon. Työosuuskuntayrittäjämetsureiden tulee olla selvillä osuuskunnan säännöistä ja toimintaohjeista ennen tarjouksen
laadintaa.
Veroetuisuudet on osattava kertoa asiakkaalle. Ne ovat tasoltaan usein merkittäviä ja useimmat
asiakkaat eivät osaa ottaa niitä huomioon työn hintaa laskiessaan. Hyvä työn suunnittelu on
markkinoinnin kannalta välttämätöntä (huom. suunnittelun vaiheet).
Alv. 22 %
Menojäännösvähennys
Esimerkin mukaiselle myyntiverotuksessa olevalle metsänomistajalle työn lopullinen hinta (omarahoitusosuus) on 38,25 4/ha eli 15 prosenttia työn hinnasta.
Esimerkki työn hinnasta ja työn hinnan jakaantumisesta asiakkaalle:
Tarjous: Työkohde on 20 ha suuruinen taimikonhoitoalue.
Työn hinta on 20 ha x 250 4 = 5000 4
3.5 Urakointisopimuksen laatiminen
Urakointisopimuksen laatiminen on keskeinen osa työn markkinointia. Urakointisopimus tulee
aina laatia kirjallisesti. Urakointisopimuslomake löytyy kohdasta 11 Sopimuslomakkeet.
3.6 Yhteydenpito asiakkaaseen
Metsuriyrittäjän tulee huolehtia tiedottamisesta asiakkaalle ja omasta tavoitettavuudestaan.
Urakointisopimukseen kirjataan urakanantaja (urakanantajan edustaja) ja hänen osoite-, puhelin- ja sähköpostiyhteystiedot. Urakanantajalle tulee tiedottaa vähintään työn aloittamisesta,
työn edistymisestä tarvittaessa ja työn valmistumisesta.
4 Metsuriyrittäjän ennakkoperintärekisteriote
Yritystoimintaan tarvitaan sitä varten verottajalta haettu ennakkoperintärekisteriote.
Metsuriyrittäjän oikeudesta saada ennakkoperintärekisteriote on olemassa Korkeimman hallinto-oikeuden ennakkopäätös (kohta 11 Sopimuslomakkeet liite 6). Ennakkopäätöksessä luetellaan millaista toiminnan on oltava, että se luetaan yritystoiminnaksi (oma kalusto, kirjallinen
urakointisopimus, toiminta ei ole urakanantajan työnjohdon alaista, yrittäjäriski, oikeus palkata työvoimaa tarvittaessa).
Verottaja on yleensä edellyttänyt, että yrittäjällä on yritystoimintaan tarvittavat työvälineet.
Urakointitöissä metsuriyrittäjän on varminta toimia pääurakoitsijana, jolloin esimerkiksi yrittäjä
hankkii lähikuljetuksessa tarvittavan työn aliurakointina. Työstä tulisi aina laskuttaa metsänomistajia, vaikka työn markkinoinnista vastaisi esim. metsänhoitoyhdistys. Metsuriyrittäjällä on
hyvä olla useampia toimeksiantajia vuosittain, ettei häntä luokitella palkansaajaksi. Tarkempaa,
yksityiskohtaista tietoa yritystoiminnan edellytyksistä saa verotoimistoista sekä eläketurvakeskuksesta.
5 Metsuriyrittäjän konekalusto
Metsuriyrittäjä tarvitsee metsurin perustyövälineistön, joka riittää yritystoiminnan omaksi
kalustoksi (moottorisaha, raivaussaha, turvavarusteet, matkapuhelin, tietokone ja ohjelmat,
työhuone ja välineiden kuljettamiseen soveltuva auto). Pihahakkuisiin erikoistuneella metsuriyrittäjällä on lisäksi oltava siinä työssä tarvittava erikoiskalusto (vinssi, tunkki, tikkaat, nosturi
yms.). Ellei yrittäjä tarvitse esimerkiksi lähikuljetuskalustoa muuhun mahdolliseen yritystoimintaan, on sen omakohtainen hankkiminen erittäin suurella todennäköisyydellä kannattamatonta. Investoinnin mallilaskelmien avulla yrittäjä voi selvittää investointinsa kannattavuuden.
Konekustannuslaskentamallin saa esimerkiksi Työtehoseurasta. Laskelmaan voi tutustua internetissä sivulla www.tts.fi
Nykyisin metsätalouden hakkuista 95 prosenttia suoritetaan hakkuukoneilla. Loput 5 prosenttia hakkuista toteutetaan miestyönä. Pieniläpimittaisten metsien harvennukseen on kehitelty jo useiden vuosien ajan konekalustoa, josta osalla voidaan jo nykyisin urakoida kannattavasti. Ennen tällaisia konehankintoja yrittäjän on hyvin tarkasti laskettava investoinnin kannattavuus omakohtaisesti sekä selvitettävä yritystoimintansa parhaiten kannattava laajenemissuunta. Yleensä isompien koneinvestointien kannattavuus olisi saatava varmennettua urakointisopimuksilla luotettavien toimijatahojen kanssa. Ilman urakointisopimuksia tehty koneinvestointi sisältää liikaa epävarmuustekijöitä.
Investoinnit tulee suunnitella huolellisesti ennakkoon. Työtä tulee olla tarjolla runsaasti ja työstä saatavan hinnan on katettava kustannukset. Investointiavustuksia haettaessa kaikkien tarvittavien lisävarusteiden on oltava selvillä.
6 Metsuriyrittäjän yritysmuodot
6.1 Yritysmuodon valinta
Yleisimmät ja tässä käsikirjassa kuvatut metsuriyrittämismuodot ovat työosuuskunta, maatalouden sivuansiotoiminta ja ammatinharjoittaja toiminimellä. Asiakkaan tai muiden yhteistyökumppaneiden kannalta yrittäjän yritysmuodolla ei ole käytännössä oleellista merkitystä.
Yritysmuoto tulee valita yrittäjäksi aikovan henkilön talviaikaisen työllisyyden ja toimeentulon, ammattitaidon ja muun hänen harjoittamansa tai suunnitteilla olevan yritystoiminnan mukaan.
Työsuojelumääräykset mahdollistavat metsureiden itsenäisen työskentelyn tietyin edellytyksin.
Yleensä metsuriyrittäjät toimivat töissään itsenäisesti yhden henkilön yrityksenä. Ainakin toiminnan alkuvaiheessa pitää harkita tarkasti lisätyövoiman tarpeellisuus. Isot urakat, joista yksi
mies ei selviydy, on usein järkevintä hoitaa tekemällä yhteistyötä metsuri- tai muiden yrittäjien
Toiminnan vakiinnuttua ja mahdollisesti laajetessa yrittäjä voi tarkistaa yritysmuotoaan sopivammaksi. Tässä käsikirjassa ei ole käsitelty yrittäjän työnantajavelvollisuuksia. Lisätietoja yritysmuodoista ja yrittäjän työnantajavelvollisuuksista löytyy paikallisista verotoimistoista, TEkeskuksen yritysosastolta tai internetistä osoitteesta www.ytj.fi
6.2 Työosuuskunta
Viime vuosina Suomeen on perustettu runsaasti työosuuskuntia. Työosuuskunnat tarjoavat
yhteistyökykyisille henkilöille työllistymismahdollisuuksia. Osuuskunta toimii yrittäjäluonteisesti. Vaikka osuuskunnan jäsenen on toimittava yrittäjäluonteisesti, hänet rinnastetaan palkansaajaksi, jos osuuskunnassa on yli seitsemän jäsentä. Tämä tulkinta oikeuttaa osuuskuntayrittäjän muiden palkansaajien tapaan mm. työttömyysturvaan hänen jäädessään työttömäksi.
Osuuskunnat saavat toimintaansa ainoastaan pienen perustamisavustuksen muiden yritysten
tapaan. Toimintansa ne voivat rahoittaa ainoastaan urakointi- tai työsopimuksista saatavilla
tuloilla. Urakointikohteita hinnoiteltaessa on tiedettävä työn hintaan lisättävät sivukulut. Tällöin
työntekijä saa oman palkkansa tekemästään työstä ja työntekoon normaaliin tapaan liittyvät
sosiaalikustannukset ym. yrityskulut tulevat hoidetuiksi osuuskuntien toimesta. Jäsenten on
tiedostettava olevansa yrityksensä omistajia eli osuuskuntayrittäjiä. Muutoin osuuskunta ei voi
toimia tehokkaasti ja tasapuolisesti jäseniään kohtaan.
Osuuskunnissa on oltava toimistonhoitaja, joka hoitaa laskutuksen palkanlaskennan ym. paperityöt. Toimistonhoitaja voi olla sivutoiminen tai kokoaikainen työtehtävien runsaudesta riippuen. Osuuskunnat voivat myös ostaa kirjanpidon ulkopuoliselta toimijataholta. Jäsenet eivät
voi itse hoitaa laskutusta, vaan se tehdään keskitetysti kirjanpitolain mukaan. Osuuskunnat vastaavat vakuutusturvasta ja kaikkien työnantajavelvollisuuksien maksatuksesta. Osuuskuntayrittäjä metsuri hoitaa oman veroilmoituksensa jättämisen verottajalle normaaliin palkansaaja
tapaan. Veroilmoituksessa hän voi vaatia kilometri- ja päivärahavähennyksiä ajopäiväkirjan
mukaan verotuksessa, jollei niitä ole sovittu hoidettavaksi osuuskunnan kautta.
Osuuskuntamuotoiseen metsuriyrittäjään kohdistuva suurin riski muodostuu oikeasta tavasta
hinnoitella oma työnsä.
Osuuskunnat voivat olla monialaisia tai keskittyneitä yhteen toimialaan. Metsurien olisi suositeltavaa liittyä monialaosuuskuntiin. Niiden kautta talviaikainen työllistyminen voisi olla helpompaa, ja osuuskunnan toimintaa ei vaikeuta kausivaihtelut.
Kainuussa on mm. kokemusta hyvin toimivista työosuuskunnista. Metsureita on ollut jäseninä
ainakin kolmessa työosuuskunnassa. Osuuskuntamuotoiset metsuriyrittäjät ovat olleet tyytyväisiä osuuskunnan toimintaan. Yhteinen asioiden hoito ja yhteistyö muiden osuuskuntayrittäjien kanssa on sujunut moitteettomasti. Yhteen osuuskuntaan voi kuulua metsureita laajaltakin
alueelta (yli kuntarajan) ja olisi suositeltavaa, että metsurit keskittyisivät mm. Kainuun alueella
muutamiin osuuskuntiin. Markkinointi tehostuisi ja varamiesjärjestelmä olisi helpompi rakentaa. Kainuun kokemusten mukaan osuuskunta toimii parhaiten, jos jäsenet ottavat päävastuun
työn markkinoinnista ja urakointisopimuksien laadinnasta osuuskunnan lukuun sekä työn tekemisestä sopimuksen mukaisesti.
Suurin osa toimivista työosuuskunnista hyväksyy lisää jäseniä toimintaansa. Osuuskuntayrittäjäksi aikovan on kirjallisesti haettava jäsenyyttä. Ennen jäseneksi hakeutumista on selvitettävä osuuskunnan säännöt ja toimintaperiaatteet. Metsureiden olisi suositeltavaa hakeutua
jäseniksi työosuuskuntiin, joissa on jo toimivia metsureita. Useissa osuuskunnissa on käytössä
koeaika ennen jäseneksi hyväksymistä. Jäseneksi aikovan on varauduttava maksamaan liittymis- ja osuusmaksu. Ne ovat osuuskunnasta riippuen suuruudeltaan 215 – 340 euron luokkaa.
Ennen uuden työosuuskunnan perustamista on harkittava yhteistyötä olemassa olevien osuuskuntien kanssa. Pienet, liikevaihdoltaan vähäiset osuuskunnat ovat helposti kalliita jäsenistölleen. Tämä voi helposti aiheuttaa kitkaa osuuskunnan sisällä sekä turhia, osaamattomuudesta
johtuvia kustannuksia rutiinien puuttuessa. Metsurin työvälineistöä ei kannata ostaa osuuskunnan nimiin verotuksellisista ja kunnossapitosyistä johtuen.
Työosuuskunnassa on oltava jäseniä vähintään seitsemän, ennen kuin jäsenet täyttävät työttömyysturvaehdot. Yleensä osuuskunnan perustamiseen liittyy työllisyyskoulutus, jonka aikana
yritysideaa hiotaan ja työosuuskunta perustetaan. Omaa työosuuskuntaa suunnittelevan kannattaa kerätä samanhenkisiä, ammattitaitoisia ihmisiä yhteen ja suunnitella alustavasti yritystoiminnan käynnistämistä. Tämän jälkeen voi olla yhteydessä omaan työvoimaneuvojaan, jonka
kanssa täytetään työllisyyskoulutushakemus osuuskunnan perustamiskoulutuksesta.
Työvoimatoimistot etsivät mahdollisesti vielä alkuvaiheessa puuttuvat koulutukseen hakeutujat.
TE-keskuksen työllisyyskoulutusvastaava kilpailuttaa suunnitellun koulutuksen ja valitsee työllisyyskouluttajan. Kurssilaisten on oltava valmiita siirtymään koulutuksen ajaksi toiselle paikkakunnalle. Aina työllisyyskoulutusta ei voida järjestää kotipaikkakunnalle. Tietoja osuuskunnan toiminnasta ja perustamisesta löytyy mm. internetistä osoitteesta www.pellervo.fi
6.3 Maatalouden sivuansiotoiminta
Suomi on Euroopan maaseutuvaltaisin maa (EU-säännösten mukaan esimerkiksi koko Kainuu
luokitellaan maaseuduksi). Ruuan ja puun tuotanto ovat pitäneet koko maan laajasti asuttuna.
Maataloustuotantomaatilat
Sivuansiotoimintamaatilat
Yleisin maatilojen sivuansiotoimintamuoto on palvelut. Tilanne vuonna 2001. Lähde: Maa ja metsätalousministeriön tietopalvelukeskus.
Suomessa toimii vielä noin 80 000 maatilaa. Maatilojen toiminnassa on tapahtunut suuria muutoksia Suomen liityttyä Euroopan unionin jäseneksi. Maataloustuotteiden hinnat ovat romahtaneet ja lisääntyneestä maatalouden tukitasosta huolimatta tilojen kannattavuus on alentunut
selvästi. Maatilayrityksen kannattavuutta etsitään mm. suurentamalla tilakokoa, erikoistumalla
esimerkiksi luomutuotantoon, verkostoitumalla toisten tilojen kanssa koneiden yhteiskäytössä
ja tekemällä maataloustuotteiden yhteishankintoja. Kaikilla tiloilla ei ole riittäviä edellytyksiä
maatilayrityksen kannattavuuden turvaamiseksi. Toisaalta tila ympäristöineen voi olla viihtyisä
asuinpaikka ja sivutoimisesti mm. aiemmin tehtyjen investointien vuoksi kannattava viljellä.
Tällaisissa tilanteissa kannattaa harkita löytyykö yrittäjille työtä tilan ulkopuolelta, vai voitaisiinko maatilan yritystoimintaa kehittää kannattavammaksi maatalouden sivuansiotoiminnalla. Metsuriyrittäminen on hyvin monille tiloille soveltuva lisäansioiden hankkimismuoto, joka ei vaadi suuria investointeja.
Maatilayrittäjät voivat harjoittaa metsuriyrittäjyyttä maatalouden sivuansiotoimintana tietyin
edellytyksin. Verottajan mukaan ehdottomia sääntöjä siitä, milloin toiminta on EVL:n (elinkeinoverolain) ja MVL:n (maatalousverolain) mukaan verotettavaa, ei ole mahdollista luoda.
Maatilaverotuksen käsikirjassa asiaa ratkaistaan sen mukaan kuinka laajaa toiminta on.
Sivuansiotoiminnan liikevaihto ei saisi ylittää varsinaisen maatalouden liikevaihtoa, eikä siihen
saa olla palkattuna erillistä työvoimaa tai sidottuna merkittävää erillistä pääomapanosta.
Verovelvollisen omalla näkemyksellä on rajatapauksissa suuri merkitys. Tästä tulkinnasta ei ole
kovin paljoa verovalituksia olemassa, mikä näyttäisi viittaavan verovelvollismyönteiseen suhtautumiseen rajatapauksissa. Jos toiminnan laajuuden epäillään ylittävän edellä kuvatut ehdot,
kannattaa perustaa maatilayrityksen rinnalle ammatinharjoittaja-toiminimiyritys, jonka perustaminen ja toiminta kuvataan kohdassa 6.4.
Metsuriyrittämisen tuloveroilmoitus tehdään maatalousverotuksen yhteydessä. Tulot ja menot
liitetään maatalouden kirjanpitoon normaaliin kassaperusteiseen tapaan ja ilmoitetaan verottajalle maatalouden verolomakkeella 2.
Uuden yritystoiminnan vaikutukset tulee huomioida hyvissä ajoin ennakoiden maksun yhteydessä. Ennakoiden määriä voidaan verovuoden aikana verottajan suostumuksella korottaa,
alentaa tai kokonaan poistaa tilanteen niin vaatiessa. Tärkeintä on hoitaa veroseuraamukset
ajoissa niin, ettei yllättäviä tilanteita pääse syntymään.
Laskutus tapahtuu työstä tehdyn urakointisopimuksen mukaisesti. Metsuriyrittäminen on
palveluyrittämistä, jonka arvonlisäverokanta on 22 prosenttia. Yrittäjän on aina kannattavaa
olla arvonlisäverovelvollinen. Kaikkiin laskuihin tulee huomioida oman palkan lisäksi sivukulut,
matkat ja liittää arvonlisävero-osuus. Työn hinnoittelua käsitellään tarkemmin kohdassa 8
Työmaan hinnoittelu.
Sivutoimintayrittämisen laskutus on periaatteiltaan samanlaista, kuin maataloudessa yleensäkin. Laskuihin on merkittävä vähintään: Y-tunnus (ly-tunnus), yrityksen yksilöintitiedot eli osoite ja muut yhteystiedot, erittely työn hinnasta ja alv.-osuus sekä kuvaus laskutusperusteesta
(esim. kuviot, tehdyt työt, viite urakointisopimukseen), arvonlisäverovelvollisuudesta kertova
merkintä (alv. rek.) ja eräpäivä. Lisäksi laskuihin olisi liitettävä voimassa oleva ennakkoperintärekisteriote, koska kyseessä on palveluyritys. Ennakkoperintärekisteriotetta ei tarvitse liittää
laskuihin, jos se on annettu asiakkaalle urakointisopimuksen liitteenä.
Maatalousyrittäjällä on MYEL- ja MATA-vakuutukset, jotka kattavat hänen yrittäjäeläkkeensä ja
tapaturman aikaisen toimeentulon. Jos sivuyritystoiminta nostaa tilan tuottoa oleellisesti on
MYEL- ja MATA-vakuutukset korjattava oikean suuruisiksi. Lisäksi maatalousyrittäjällä tulisi olla
ainakin kolmannelle osapuolelle aiheutetun vahingon vastuuvakuutus. Verottajan rinnastaessa maatalouden ohessa harjoitettava yritystoiminta omaksi EVL-alaiseksi toiminnaksi on yrittäjän hankittava lisäksi YEL-vakuutus. Vakuutusturvansa riittävyyden voi tarkastuttaa maatalousyrittäjien eläkelaitoksen asiamiehellä ja vapaaehtoisten vakuutusten osalta vakuutusyhtiössä. Lisätietoja saa mm. internetistä osoitteesta www.etk.fi sekä vakuutusyhtiöiden sivuilta.
Matkojen ja päivärahojen vähennysoikeudet kannattaa hyödyntää verotuksessa. Työosuuskuntayrittäjämetsurit saavat metsurin työvälinevähennystä hyväkseen verotuksessa. Muut metsuriyrittäjät voivat vähentää työvälinekustannukset verotuksessa todellisten kulujen perusteella. Jos yritystoimintaan on kirjattu lava- tai pakettiauto sen polttoainekuluista voidaan vähentää
alv. Maatalousyrittäjät voivat halutessaan hakeutua kuukausimenettelyyn arvonlisäverotuksen
osalta. Jos maatilayrittäjä ei voi toiminnan laajetessa jatkaa metsuriyrittäjyyttä maatalouden
sivuansiona, voi hän siirtää maatalouteen kirjatun tarvittavan kaluston uuteen yritykseen ilman
veroseuraamuksia.
Maatalouden sivuansiotoiminnan investointiavustukset
Tilansa toimintaa monipuolistava maatilayrittäjä voi hakea tukea yritystoiminnan aloittamiseen,
kehittämiseen tai laajentamiseen. Harjoitettavalle yritystoiminnalle ei ole asetettu minimikokovaatimusta. Yrityskohtaisen tuen saamisen perusedellytys on, että hakijalla on koulutuksensa
tai työkokemuksensa kautta hankittu riittävä ammattitaito tuettavan yritystoiminnan harjoittamiseen. Tukea haetaan TE-keskuksen maaseutuosastolta. Yritystoiminnan investointeihin,
kehittämiseen ja käynnistämiseen tukea haetaan maa- ja metsätalousministeriön lomakkeella
nro 57305. Lisätietoja saa internetosoitteesta www.lande2000.fi
Metsätalouden yritystoimintaan tukea voi hakea esimerkiksi silloin, kun suunnittelee ensiharvennuksiin tarkoitetun pienharvennuskaluston hankintaa. Tuesta on oltava rahoituspäätös
ennen kaluston hankintaa. Tuki tilitetään maksettuja kuitteja vastaan. Lisäkaluston hankinnan
yhteydessä tulee selvittää verottajalta, voidaanko toimintaa jatkaa edelleen maatalouden lisäansiona vai onko rinnalle perustettava uusi yritys.
6.4 Toiminimi Ammatinharjoittaja
Toiminimi Ammatinharjoittaja -yrityksen perustajan tulee tiedostaa metsuriyrittäjyyden kausiluonteisuus. Tämän takia metsuriyritystoimintaan on suositeltavaa kehitellä muutakin ansiotoimintaa ennen toiminnan aloittamista.
Esimerkiksi uusille yrittäjille tarkoitettuja avustuksia (starttirahaa) ei välttämättä myönnetä kaik-
Metsuriyrittäjän tulee kartoittaa muut yritystoimintamahdollisuudet, joita voi olla mm. kesämökkien
rakentaminen pyöröhirrestä.
kien työvoimatoimistojen alueella työn kausittaisuuteen vedoten pelkän metsuriyrittämisen
perusteella. Vastaanotettaessa ennakkoperintärekisteriote tulee tietää, ettei voi palata heti
yritystoiminnan päätyttyä työttömyysturvan piiriin. Yritystoiminnan on oltava pääsääntöisesti
keskeytyneenä todistettavasti yli kuuden kuukauden ajan ennen työttömyysturvaoikeuden
Muuta ansiotoimintaa voi olla esimerkiksi metsäyrittäminen (metsänomistaminen), eräopaspalvelutoiminta, hirsirakentaminen, kenttäsahaus, pilkkeiden myynti yms. palveluyrittäminen.
Joillakin alueilla on myös mahdollista hakeutua työttömyysturvan piiriin kausiyrittäjyyteen
vedoten, jolloin työttömyysturvan saa heti luonnonolosuhteiden katkaistessa yritystoiminnan.
Ammatinharjoittajayrityksen perustaminen
Yrityksen perustaminen on nykyisin nopeaa ja yksinkertaista. Kaikista yrityksen perustamiseen
liittyvistä ilmoituksista selviää täyttämällä yritys- ja yhteisötietojärjestelmän mukaisen perustamisilmoituksen (lomake Y 3 yksityisen elinkeinonharjoittajan perustamisilmoitus). Sellaiset
henkilöt, joilla on jo Y-tunnus (aik. ly-tunnus) olemassa ilmoittavat yrityksen perustamisen
muutosilmoituslomakkeella (Y 6). Näitä ilmoituksia ja täyttöohjeita saa internetistä osoitteesta
www.ytj.fi tai paikkakunnan verotoimistosta. Yrityksen toiminta voi alkaa heti kun perustamisilmoituslomake on jätetty verotoimistoon.
Pakolliset ja muut vakuutukset otetaan vakuutusyhtiöstä (eläkevakuutusyhtiö) heti yritystoiminnan alettua tai viimeistään 6 kk kuluttua yritystoiminnan alkamisesta. Vakuutuksista tarkemmin ao. kohdassa.
Toiminimiyrittäjät jaetaan ammatinharjoittajiin ja liikkeenharjoittajiin. Metsuriyrittäjät ovat
ammatinharjoittajia, jollei yritykseen palkata työvoimaa tai ei harjoiteta sellaista liitännäisyritystoimintaa joka tekisi toiminimiyrityksestä liikkeenharjoittajan. Ammatinharjoittajan veroilmoitus
jätetään verohallinnon lomakkeella 5. Pääverolomakkeena täytetään veroilmoituslomake 1.
Ammatinharjoittajan ei tarvitse jättää tuloslaskelma-, tase- yms. liitelomakkeita. Yrityksen kirjanpito voi olla yhdenkertainen ja se on maksuperusteinen.
Ammatinharjoittajan, jolla on yhdenkertainen kirjanpito, tilikausi on aina kalenterivuosi.
Normaali ammatinharjoittajan tilikausi on 12 kuukautta (1.1. – 31.12.). Jos ammatinharjoittaja
pitää kahdenkertaista kirjanpitoa, hänen tilikautenaan voi olla muukin jakso kuin kalenterivuosi,
esim. 1.6.– 31.5. Jos yritys perustetaan kesken vuotta, tilikausi voi siinä tapauksessa olla
lyhyempi tai pidempi kuin 12 kuukautta, mutta enintään 18 kuukautta. Ensimmäisen tilikauden
päättymispäivä ilmoitetaan perustamisilmoituslomakkeen yhteydessä.
Ennakkoperintärekisteröinti ja ennakkoverot
Täytettäessä yrityksen perustamisilmoituslomaketta hakeudutaan samalla ennakkoperintärekisteriin. Lisäksi lomakkeella arvioidaan yrityksen mahdollinen liikevaihto ja arvioitu verotettava tulo ennakon määräämistä varten. Verotoimisto määrää ennakkoveron yleensä yrittäjän esittämän oman arvion perusteella, jonka jälkeen lähetetään yrittäjälle tilillepanokortit ennakoiden
maksamista varten. Ennakkoverojen eräpäivä on aina kuukauden 23. päivä. Maksuunpantu
ennakkoveron määrä vaikuttaa kuukausierien lukumäärään (2 – 11 kpl).
Metsuriyrittäminen on palveluyrittämistä, jonka arvonlisäverokanta on 22 prosenttia. Yrittäjä,
joka on alv-velvollinen voi vähentää hankkimiinsa tavaroihin ja palveluihin sisältyvän arvonlisäveron kokonaisuudessaan suoraan alv-tilityksissä. Muussa tapauksessa yrittäjä saa hyödykseen arvonlisäverosta vain henkilökohtaisen veroprosentin määrittelemän osuuden tuloverotuksessa. Tämän vuoksi metsuriyrittäjän kannattaa hakeutua arvonlisäverovelvollisiksi.
Liikevaihdon ylittäessä 8 500 4, yrittäjä muuttuu automaattisesti alv-velvolliseksi. Liikevaihtoon
luetaan paitsi tavaroiden ja palveluiden verolliset myynnit myös eräät arvonlisäverottomat
myynnit, kuten vientimyynti ja myynti toiseen EU-maahan. alv-velvolliseksi ilmoittaudutaan yrityksen perustamisilmoituksen yhteydessä täyttämällä lomakkeella kysytyt tiedot. Arvonlisäverorekisteriin päässyt yritys voidaan poistaa rekisteristä aikaisintaan siitä päivästä lähtien, jolloin
asiaa koskeva kirjallinen hakemus on toimitettu verotoimistoon.
Yrittäjällä on mahdollisuus hakeutua vapaaehtoisesti arvonlisäverovelvolliseksi, vaikka yrittäjän
liikevaihto on enintään 8 500 4 kalenterivuodessa. Hakeutunut merkitään arvonlisäverovelvolliseksi tätä koskevan ilmoituksen saapumispäivästä alkaen.
Arvonlisäverosta annetaan kuukausittain valvontailmoitus verottajalle. alv tilitetään ja valvontailmoitus jätetään verottajalle kohdekuukautta seuraavan toisen kuukauden 15. päivä eli esim.
helmikuulta suoritettava vero on tilitettävä valtiolle huhtikuun 15. päivä. Maksuautomaatilla tai
internetin kautta maksettaessa on aina annettava viite- ja viestitiedot.
Veron maksun myöhästyessä verovelvollisen on oma-aloitteisesti maksettava veronlisäystä.
Veronlisäys lasketaan jokaiselle verolle erikseen ja lisätään kunkin veron määrään maksettaessa. Veronlisäyksestä on säädetty vähimmäismäärä, joka löytyy vero-ohjeista.
Yrityksen perustamisilmoituksen lisäksi yrittäjän on huolehdittava yrityksensä vakuutusturvasta. Tämä edellyttää vakuutusyhtiön kanssa asiointia. Yrityksen vakuutukset koostuvat pakollisista lakisääteisistä vakuutuksista ja vapaaehtoisista toimintaa turvaavista vakuutuksista.
Yksin yrityksessään toimivalla ainoa pakollinen vakuutus on yrittäjäeläkevakuutus (YEL). YELvakuutus on otettava vakuutusyhtiöstä kuuden kuukauden kuluessa yritystoiminnan aloittamisesta. YEL-vakuutusmaksu esimerkiksi vuonna 2001 on 21 prosenttia yrittäjän työtulosta.
Työtulon vahvistaa eläkelaitos yrittäjän hakemuksen perusteella. Yrittäjän työtulo määritetään
sen mukaan, kuinka paljon palkansaaja saisi palkkaa vastaavasta työstä. Lisäksi siinä otetaan
huomioon yrittäjän riski työtuloa alentavana tekijänä. Eläkemaksun pohjana oleva työtulo ei siis
määräydy suoraan yrityksen voiton eikä yrittäjän verotettavan tulon mukaisesti. Yrittäjän mahdollinen työttömyysturva (kausiyrittäjä tai yritystoiminnan lopetus) määräytyy määritetyn työtulon perusteella ansiosidonnaisesti. Aloittava yrittäjä saa toiminnan ensimmäisen 48 kuukauden ajan 25 prosentin alennuksen YEL -vakuutuksesta, jos hän ei ole aiemmin saanut alennusta.
Metsuriyrittäjällä on oltava lisäksi toimintaa turvaavina vakuutuksina tapaturmavakuutus ja
kolmannelle osapuolelle aiheutetun vahingon vastuuvakuutus. Metsuriyrittäjän tapaturmavakuutus esimerkiksi vuonna 2001 on 6,629 prosenttia työtulosta.
Kaikki vakuutuksista aiheutuvat kustannukset on laskettava osaksi yrittäjätyön hintaa, joten
vähäistä riskiä kattavaa vakuutusturvaa ei kannata ylläpitää. Jos yritystoiminnan sivukulut muodostuvat suuriksi yrittäjän urakansaantimahdollisuudet huonontuvat tai hänen ansiotasonsa
laskee. Vakuutusmaksut saa vähentää verotuksessa, joten yrityksen ei kannata säästää yrityksen toiminnan kannalta oleellisten vakuutuksien ottamisessa. Lisätietoja saa mm. internetistä
osoitteesta www.etk.fi sekä vakuutusyhtiöiden sivuilta.
Laskutus tapahtuu työstä tehdyn urakointisopimuksen mukaisesti. Laskutettavan urakkahinnan on sisällettävä kaikki toiminnan oleelliset kulut, vrt. maatalousyrittäjän laskutus. Työn hinnoittelua käsitellään tarkemmin kohdassa 8 Työmaan hinnoittelu.
Yrityksen laskuihin on merkittävä vähintään Y-tunnus (ly-tunnus), kaupparekisterinumero (jos
on hakeutunut), yrityksen yksilöintitiedot eli osoite ja muut yhteystiedot, erittely työnhinnasta
ja alv-osuus sekä kuvaus laskutusperusteesta (esim. kuviot, tehdyt työt, viite urakointisopimukseen), arvonlisäverovelvollisuudesta kertova merkintä (alv.rek.), eräpäivä ja lisäksi laskuihin on liitettävä voimassa oleva ennakkoperintärekisteriote, koska kyseessä on palveluyritys.
Yleensä ennakkoperintärekisteriote olisi annettava asiakkaalle jo urakointisopimuksen liitteenä,
jolloin sitä ei enää tarvitse liittää laskuihin.
Metsuriyrittäjän verovähennykset perustuvat todellisiin, kuitilla todistettaviin kuluihin myös
työvälinekustannusten osalta. Kaikki yrittäjän työssä tarvittavat työvälineet tulee kirjata yritystoiminnan kalustoksi. Konekaluston menojäännöksestä voidaan suorittaa vuosittain 25 prosentin poisto, joka voidaan vähentää verotuksessa verotettavasta tulosta. Pienkalusto voidaan
poistaa kertapoistona.
Työvälineiden ja niissä käytettävien polttoaineiden hintaan kuuluvat arvonlisäverot saa vähentää verotuksessa heti täysimääräisesti. Yritystoimintaan kirjatun auton tulee olla lava- tai pakettiauto, jotta alv-vähennykset voidaan tehdä hankintahinnasta ja käytetyistä polttoaineista.
Nykyisin ammatinharjoittajat ovat oikeutettuja matkakulu- ja päivärahavähennyksiin.
Talviaikainen työttömyysturva
Suomessa toimii ammatinharjoittajille ja yrittäjille tarkoitettuja työttömyyskassoja (mm. METO,
AYT). Yrittäjien työttömyyskassan on rahoitettava maksetuista työttömyyskorvauksista 5,5 prosenttia omilla tuotoillaan. Loppuosa työttömyyskorvauksista maksetaan valtion varoista, joten
yrittäjien työttömyyskassojen talous on vakavaraisella pohjalla. Maksettava työttömyysturva
määräytyy maksetun YEL-vakuutuksen pohjalta eli se on palkansaajaan rinnastettava ansiosidonnainen työttömyyskorvaus.
Yrittäjällä on oikeus päivärahaan yrittäjien kassasta, kun hän täyttää yrittäjän työssäoloehdon
joka on 24 kk. Palkansaajasta yrittäjäksi siirtyvällä henkilöllä on yleensä 18 kk jälkisuoja tai 6
kk mittainen hyvitys työttömyysturvaansa, joka oikeuttaa hänet työttömyyspäivärahaan entisen
palkkatulonsa perusteella. Jos uusi yrittäjä siirtyy yrittäjäkassan jäseneksi heti kun yritystoiminta alkaa, hän voi kerätä täyden yrittäjän työssäoloehdon jälkisuojan aikana.
Yrittäjä voi saada työttömyyskorvausta, jos yritystoiminta on kokonaan päättynyt tai keskeytynyt yli neljän kuukauden ajaksi. Yritystoiminta voi päättyä myynnin, konkurssin tai lopettamispäätöksen vuoksi. Yrittäjä on oikeutettu päivärahaan siltä ajalta, kun hän on ilmoittautunut työttömäksi työnhakijaksi kotipaikkakuntansa työvoimatoimistoon.
Luonnonolosuhteiden vuoksi keskeytyneen yritystoiminnan työttömyysturvaoikeudesta ei ole
olemassa selviä yksiselitteisiä ohjeita. Työministeriö suosittelee, että yritystoiminnan olisi oltava keskeytynyt vähintään 6 kk:n ajaksi ennen kuin työttömyysturvaa voitaisiin maksaa.
Kalastajat, torikauppiaat ja turveurakoitsijat ovat ainakin osassa maata oikeutettuja luonnonolosuhteiden vuoksi yrittäjän työttömyysturvaan. Pohjois-Suomessa metsuriyrittäjän toimintakauden katkaisevat luonnonolosuhteet 4 – 6 kk:n ajaksi. Ainakin Kuusamossa metsuriyrittäjille on
maksettu talviaikaan työttömyyskorvausta kausiyrittäjyysperusteella. Päätöksen työttömyysturvaoikeudesta tekevät työvoimatoimistokohtaiset työvoimatoimikunnat. Ne antavat työttömyysturvasta esteettömyyslausunnon joka oikeuttaa yrittäjäkassan maksamaan työttömyyskorvausta.
Työvoimatoimikuntien (työvoimatoimistokohtaisia) tekemistä mahdollisista kielteisistä metsuriyrittäjien työttömyysturvaa koskevista päätöksistä olisi valitettava työttömyysturvalautakuntaan. Valituksien myötä työttömyysturvalautakunta (Helsinki) joutuisi täsmentämään kausiyrittäjän työttömyysturvaa koskevia säädöksiä ja mahdollisesti päätökset muuttuisivat myönteisiksi. Lisätietoja saa mm. internetistä osoitteesta www.ayt.fi
7 Yrittäjän vastuut työn toteuttamisessa
7.1 Vastuut urakanantajan kanssa tehtävissä sopimuksissa
Metsuriyrittäjän töistä laaditaan aina kirjalliset urakointisopimukset, joista käy ilmi mitä on
sovittu ja miten on sovittu. Myös urakointiin liittyvät aliurakointisopimukset tulee tehdä kirjallisesti samalla periaatteella. Tällöin on huolehdittava siitä, että urakanantajan vastuut esim. työturvallisuusmääräyksistä tulevat noudatetuiksi. Urakointisopimukset on syytä laatia yleisesti
hyväksytyn mallin (liite 2 ja 3) mukaisina. Jo vähäiset sanamuotojen muutokset voivat muuttaa
asian tulkitsemista oleellisesti.
Metsuriyrittäjän toimintaan liittyvät vastuut ovat yleensä sopimusvastuita tai vastuita sopimussuhteen ulkopuolelta (tuottamusperusteinen vastuu). Jotkut vastuut, kuten työturvallisuusvastuu, voivat jakautua kumpaankin päätyyppiin.
Sopimusvastuu on voimassa vain sopijapuolten välisessä suhteessa (urakointisopimus) lain,
sopimustekstin ja yleisten sopimusoikeudellisten periaatteiden perusteella. Sopimusvastuu
toteutuu sopimuskumppanin vaatiessa sopimusehtojen mukaista suoritusta (lasku). Ellei työsuoritus vastaa sopimusta, sopimuskumppanin on viipymättä ilmoitettava asiasta (reklamaatio),
sopimuskumppani voi vaatia sopimuksen purkamista, sovittelemista ja/tai vahingonkorvausta
toiselta osapuolelta sopimuksessa sovitun ajan kuluessa (esimerkiksi yksi kuukausi tai jotain
muuta). Urakointisopimuksissa on oltava aina mm. ylivoimaisen esteen ehto, siinä määritetään
toiselle osapuolelle kohtuuton, ennalta arvaamaton taloudellinen este sopimuksen purkamisen
perusteeksi.
Sopimussuhteen ulkopuolisessa vastuussa on kysymys tuottamusvastuusta. Tuottamusperusteinen korvausvastuu syntyy, kun joku loukkaa tahallisesti tai huolimattomuudella yleistä
huolellisuusvelvollisuutta ja aiheuttaa toiminnallaan toiselle vahinkoa. Vastuuta säätelee yleislakina vahingonkorvauslaki.
7.2 Vastuut aliurakoitsijan kanssa tehtävissä sopimuksissa
Pääurakoitsijan on varmistettava, että hänen työpaikallaan (urakointikohteessa) työtä teettävät
ulkopuoliset työnantajat (aliurakoitsijat) ja siellä olevat työntekijät (aliurakoitsijan työntekijät)
ovat saaneet tarvittavat tiedot ja ohjeet työnaikaisista työpaikan vaaratekijöistä ja terveyshaitoista. Työpaikan haltijana olevan työnantajan (pääurakoitsija) tulee huolehtia tarpeellisen tiedon antamisesta ulkopuolisten työntekijöiden työnantajalle ja varmistaa, että riittävät ohjeet on
annettu työntekijöille.
Jos metsuriyrittäjä (urakanantaja) on huolehtinut urakointisopimuksen tekemisen yhteydessä
riittävien työmaaohjeiden antamisesta, hän ei ole vastuussa itsenäisen aliurakoitsijan työsuojeluvelvoitteista. Metsuriyrittäjää ei voida myöskään rinnastaa vahingonkorvauslain mukaiseksi
työnantajaksi esim. lähikuljetuksen aliurakoinnissa, joten hänen vastuunsa on vain edellä
kuvattu urakanantajan vastuu. Metsuriyrittäjän on huolehdittava siitä, että hän voi tarpeen vaatiessa todistaa antaneensa riittävät työmaaohjeet välttääkseen vahingonkorvausvastuun.
Vastuiden määräytymistä havainnollistetaan seuraavassa esimerkissä:
Metsuriyrittäjä ja metsänomistaja ovat tehneet urakointisopimuksen puunkorjuusta.
Metsuriyrittäjä ostaa urakkaan kuuluvan lähikuljetuksen aliurakointina. Hakkuukohde sijaitsee noin kilometrin päässä yleisestä tiestä ja välivarasto joudutaan tekemään kolmannen
osapuolen maalle. Lähikuljetusreitin varrella sijaitsee puhelinlinja. Palstalle ei ole tieoikeutta, mutta sinne johtaa talvikorjuukelpoinen tieura. Metsänomistaja tekee puukaupan yhtiön
kanssa puista eli metsuriyrittäjä (pääurakoitsija) ei ole puutavaran haltija missään vaiheessa.
Metsuriyrittäjä tekee sovitut hakkuut, mutta jättää puutavaran liputtamatta. Liputtamaton
puutavara on ajettava sulan maan aikaan, jotta puut eivät häviäisi lumen alle. Syksy on poikkeuksellisen sateinen ja lähikuljetus joudutaan tekemään ennen maan routaantumista ja
lumen tuloa. Tämän seurauksena välivarastoalueen metsään syntyy koneen jättämät ajourat
ja kyseisen tilan omistaja riitauttaa asian (kolmas osapuoli).
Puutavaran omistaja on päävastuussa toiminnasta ja ensisijaisessa korvausvastuussa sopimussuhteen ulkopuoliseen vahingonkärsijään eli naapuritilan omistajaan nähden. Korvaus
määräytyy vahingonkorvauslain mukaan. Tilanteessa, jossa palstalle ei ole kulkuoikeutta ja
välivarasto joudutaan sijoittamaan toisen maalle, ei tulisi luottaa suulliseen sopimukseen,
vaikka se on usein nopein tapa. Riitatilanteissa on vaikea todistaa mitä on sovittu ja mitä
mahdolliset jo ennalta sovitut korvaukset kattavat sekä mikä on normaali toiminnasta aiheutuva ennalta arvattava vahinko sopimuksen tekohetkellä. Jos tien käytöstä ja varastoalueesta ei päästä sopimukseen vapaaehtoisesti, metsänomistaja voi hakea tietoimitusta tai poikkeuslupaa kunnan tielautakunnalta. Luvan saaminen virkateitse kestää parhaassakin
tapauksessa useita kuukausia.
Metsuriyrittäjä on sopimusvastuussa vahingosta metsänomistajaan nähden. Vaikka sopimuksessa ei olisi mainittu erikseen puutavaran liputtamista, olisi metsuriyrittäjän tullut näin
tehdä, koska hänen tiedossaan oli leimikon talvikorjuuajankohta. Ensisijaisesti vahingon
korvaa metsänomistaja, mutta hän voi riitauttaa asian metsuriyrittäjän tai koneyrittäjän
kanssa näin halutessaan. Tässä tapauksessa metsuriyrittäjä on koneyrittäjää enemmän vastuussa, koska väärä lähikuljetusajankohta määräytyi hänen toimintansa johdosta.
Metsuriyrittäjän on muistettava antaa oleelliset työmaaohjeet koneyrittäjälle urakointisopimusta tehtäessä. Maaston kantavuudesta eli ajourista ja tiestöstä normaalitilanteessa vastaa
koneyrittäjä. Metsuriyrittäjän on sopimuksen tekohetkellä varattava koneyrittäjälle riittävästi aikaa lähikuljetukseen niin, että se voidaan tehdä asiaan soveltuvana ajankohtana. Myös
muut työn tekemiseen liittyvät oleelliset asiat on muistettava ilmoittaa koneyrittäjälle, kuten
alueella olevat puhelinlinjat sekä mahdolliset metsälakikohteet. Ne on merkittävä urakointisopimuksen mukana olevaan karttaan ja maastoon kuitunauhalla.
Kuvattu esimerkki on käytännön elämistä, ja siitä ei ole olemassa oikeuden päätöstä.
Esimerkkiä ei voida käyttää syntyneen riitatilanteen ratkaisumallina, vaan sitä tulee lukea riitatilanteita ennaltaehkäisevänä käytännön toimintamallina.
8 Työmaan hinnoittelu
8.1 Riski ja sivukulut työn hinnoittelussa
Työn hinnoittelu on metsuriyrittämisessä vaativa tehtävä. Työn hinta on voitava aina määrittää
asiakkaalle etukäteen ja työstä tulee laatia kirjallinen tarjous ja urakointisopimus. Niissä määritetään työn hinta, arvio työn alkamis- ja loppumisajankohdasta ym. toiminnan kannalta oleelliset asiat. Lisäksi tarjouksessa ja urakointisopimuksessa tulee sopia Kemera – tuki riskin kantamisesta eli toimintaan kohdentuvasta sopimusriskistä. Mikään toimijataho ei voi olla etukäteen varma tuen saamisesta, vaan laadukkaassa asiakaspalvelussa on aina sovittava kuka kantaa riskin tukien saamisesta.
Metsuriyrittäjän pitää ottaa huomioon työn hinnoittelussa työn vastuullisuus ja yrittäjäriski.
Työn hinnoittelussa voidaan käyttää apuna ja ohjenuorana voimassa olevaa metsäalan töiden
hinnoittelua koskevaa materiaalia (metsäalan palkkauksen koulutusaineisto). Työn hinta on aina
osattava perustella asiakkaalle ja myös toimintaan liittyvä asiakaspalvelua parantava toimintariski (sopimusriski) pitää hinnoitella työn hintaan. Jossakin tilanteessa yrittäjäriski voi purkautua, mutta ammattitaitoiselle yrittäjälle näin käy erittäin harvoin.
Sivukuluprosentin tulee sisältää kaikki yritystoiminnan sivukustannukset. Matkakustannuksiin
ei lisätä sivukuluja, vaan sivukulut lasketaan yrittäjän oman tulon päälle. Metsuriyrittäjän sivukulukerroin voi vaihdella esimerkiksi 1,5:n ja 1,7:n välillä. Sivukustannukset koostuvat lakisääteisistä kuluista (pakolliset vakuutukset) ja yrityskohtaisista sivukuluista (mm. kirjanpito, yrityskohtainen riski). Jos metsuriyrittäjä käyttää sivukulukertoimenaan 1,7:ää, sen tulisi kattaa hyvin
suunnitellun yritystoiminnan kulut. Sivukuluprosentin tarkka laskeminen ei ole helppoa ja siihen on muistettava lisätä aina yritysriski. Tärkeintä on määrittää työnhintaan kuuluvat sivukulut riittävän suurina ja pitää työn tuottavuus hyvän suunnittelun avulla kilpailukykyisenä.
OSUUSKUNTAYRITTÄJÄMETSURIN URAKOINTIHINNAN RAKENNE
Esimerkki vuoden 2002 tasossa, euroa/tunti
ja perkaus
Kokonaispalkka, 4/h
Sahakorvaus, 30 %
Peruspalkka, 4/h
Palkan lisät:
Verotettava palkka, 4/h
Muut työntekijälle kustannettavat
verottomat palkanlisät:
yhteensä, 4/h
LEL/TEL
Työnantajan vastuuvakuutus
Sivukulut yhteensä,4/h
Palkka + sivukulut yhteensä +
sahakorvaus, 4/h
Yleiskulut, jotka osuuskunta
Arvonlisävero, 22 %
Verollinen myyntihinta, 4/h
Istutus ja kylvötyöt
Kokonaispalkasta vähennetään sahakorvaus (30 – 40 %) ja saadaan peruspalkka. Lähtökohtana on, että sahakorvaus
on 30 prosenttia kokonaispalkasta. Työntekijän halutessa suuremman sahakorvauksen palkan maksamisen lähtökohdaksi hänen on haettava siihen lupa verottajalta. Työnantaja (osuuskunta) ei saa omaehtoisesti käyttää suurempaa
sahakorvausta.
Peruspalkkaan lisätään ensiksi lomakorvaus ja sen jälkeiseen lukuun lähdetään laskemaan työnantajan sivukuluja.
Myös yleiskulut, 15 prosenttia (osuuskuntaprosentti), on laskettu lomakorvauksen jälkeisestä luvusta, joka on 9,53 4.
Yllä olevaa taulukkoa käytetään apuna työn sivukulukerrointa määritettäessä. Taulukon mukainen työn sivukulukerroin
on esimerkiksi hakkuutyössä 1,45 eli kokonaispalkan mukaiset lisät ennen arvonlisäveroa saadaan kertomalla kokonaispalkka 1,45:llä. Oheisen taulukon mukaisesta työn sivukulusta puuttuu mm. mahdollinen sairausajan palkka,
ensiapu ja turvavarusteet sekä työn hinnoittelun riski (tarjouksen ja urakointisopimuksen laadinta).
Palkan maksu työosuuskunnasta metsurille:
• Palkasta peritään eläkevakuutusmaksua 4,4 prosenttia
• Palkasta peritään työttömyysvakuutusmaksua 0,4 prosenttia
Työntekijän bruttopalkasta perittävät maksut ovat siis yhteensä 4,8 prosenttia. Maksujen jälkeisestä palkasta toimitetaan työntekijän veroprosentin mukainen ennakkopidätys (verokirja).
Sahakorvaus maksetaan työntekijälle ilman pidätyksiä. Tilinauhassa tulee olla eriteltynä eläkevakuutusmaksu, työttömyysvakuutusmaksu, ennakkopidätys, lomakorvaus, sahakorvaus ja
peruspalkka. Metsuri voi lopullisessa verotuksessaan vaatia lisäsahavähennyksen ja metsurivähennyksen sekä mahdollisesti muita työväline- ja varustehankintavähennyksiä. Vähennyksien
osuudesta on säädetty enimmäismäärät.
Palkan sivukuluprosentit ovat muuttuvia lukuja, jotka on tarkistettava vuosittain (1. maaliskuuta). Ajan tasalla oleva laskentapohja on saatavissa internetistä sivulta www.metsateho.fi.
Voimassa olevat palkan sivukulut saa parhaiten selville internet-osoitteesta www.vero.fi tai
verotoimistosta ja tapaturma ym. vakuutuksien osalta omasta vakuutusyhtiöstä (2. tammikuuta).
Esimerkki urakointihinnan rakenteesta
Työttövakuutus
Yleiskulut, jotka OK hoitaa
Sahakorvaus
8.2 Työn hinnan laskeminen
Työn hintaa voidaan laskea kahta eri tietä:
1. Määrittämällä työehtosopimuksen mukaisen työn hinta (perushinta ja muut mahdolliset lisät)
ja lisäämällä siihen sivukulut (esim. 70 %) sekä matkakustannukset/ha ja arvonlisävero.
Esim. työn perushinta lisineen työehtosopimuksen mukaan on 109,32 4/ ha (taimikonhoito). Työmaa sijaitsee 20 kilometrin päässä yrittäjän asuinpaikasta.
Työn hinta lasketaan 4/ha:
(työ/ha – sahanosuus + sivukulut) + (sahanosuus/ha) + (matkat/ha) + alv = työn hinta,
(109,32 4/ha x 0,7x1,7) + (109,32x 0,3) + (40 km x 0,38 4 / 0,8 ha/pv) + alv 22 % =
221,9 4/ ha.
2. Laskemalla yrittäjäkohtainen työpäivän hinta ennakkoon ja lisäämällä siihen työmaakohtaiset kulut, joita ovat ainakin matkakulut (kävelykorvaus työmaalle, liputusnauhat yms.). Esim.
jos yrittäjä on määrittänyt tietyn työmaan (taimikonhoito) bruttotyöpäivän hinnaksi 177,52
4 (päiväpalkka + sivukulut + työväline + matkat + alv. 22 %). Luku sisältää kaikki yrittäjän
kustannukset mukaan lukien työmaakohtaiset matkakulut. Jos työmaa on 20 km päässä
metsuriyrittäjän asuinpaikasta, niin työpäivän hintaan täytyy sisältyä matkakuluja 15,14 4
(20 km x 2 x 0,38 4 ). Yrittäjän olisi saatava työstään työpäivää kohden 177,52 4/päivä,
jotta hänen yritystoimintansa olisi kannattavaa. Seuraavaksi arvioidaan työn tuottavuutta.
Esim. taimikonhoidossa yrittäjä arvioi työn tuottavuudeksi tietyllä kohteella 0,8 ha/päivä.
Työnhinta lasketaan 4/ha:
jakamalla työpäivän hinta työn tuottavuudella
(177,52 4/pv / 0,8 ha/pv = 221,9 4/ha).
Yrittäjän tulisi laskea urakkatarjouksen työn hinta aina edellä kuvatulla kahdella tavalla.
”Hatusta tempaistu” työn hinta johtaa huonoon yrityskannattavuuteen tai ylihinnoittelun seurauksena asiakaspakoon. Metsuriyrittäjän, kuten kenen tahansa muun yrittäjän on aina voitava
perustella työnsä hinta asiallisesti molempien osapuolien kannalta. Asiakkaat vertailevat saamaansa palvelua keskenään ja on tärkeää pystyä hinnoittelemaan työkohteet asiakkaasta riippumatta työvaikeustekijöiden pohjalta. Tyytyväiset, yhdenmukaisesti kohdellut asiakkaat helpottavat oleellisesti yrittäjän työn markkinointia.
9 Työn suunnittelu, toteutus ja hinnoittelu
9.1 Työn suunnittelu
Hyvä työn suunnittelu on toimivan lopputuloksen ja toiminnan mielekkään jatkuvuuden perusedellytys. Työn suunnittelu alkaa jo työn markkinointivaiheessa. Jokainen työvaihe on ajateltava tarkasti ennakkoon turhan työn ja ylimääräisien kustannuksien välttämiseksi. Jokaisen työhön osallistuvan toimijan on tunnettava vastuunsa toiminnasta, ettei turhia virheitä pääse syntymään. Eri toimijoiden välisten töiden on nivellyttävä sujuvasti toisiinsa (huom. urakanantajan
vastuu ja hyvässä tarkoituksessa toimiminen). Tehtäessä metsässä jotakin metsän vaatimaa työvaihetta, tulee ottaa huomioon milloin ja mikä työvaihe tulee seuraavana vuoroon sekä mitä se
edellyttää nykyisen työvaiheen toteutukselta. Tällainen tapa ajatella auttaa annettujen ohjeiden
käytäntöön soveltamisessa ja kaikkia tyydyttävän lopputuloksen aikaansaamisessa.
Työssä tulee aina noudattaa metsänhoitosuosituksia, ym. työstä annettuja yleisiä toimintaohjeita. Maanomistajan antaessa toisenlaisia ohjeita, tulee yrittäjän perustella työn toteuttamista
vallitsevien ohjeiden mukaisesti. Tilanteessa, jossa metsänomistaja edelleen haluaa meneteltävän toisin, tulee laatia kirjalliset työmaaohjeet. Ne siirtävät vastuun yleisestä ohjeesta poikkeavasta työnjäljestä metsuriyrittäjältä metsänomistajalle tai muulle urakanantajalle. Metsälain,
luonnonsuojelulain ja kaavoitusmääräysten rikkominen voi olla rangaistava teko. Sellaiseen ei
tule suostua.
Tilakohtainen metsäsuunnitelma antaa hyvän lähtökohdan työkohteiden etsinnälle, markkinoinnille ja työn etukäteissuunnittelulle. Erityisesti hakkuutyömaalla on selvitettävä työmaakohtaiset vaara- ja haittatekijät alun alkaen ja merkittävä ne työmaakarttaan. Metsuriyrittäjän on
muistettava vaitiolovelvollisuus metsänomistajien asioista, mm. metsäsuunnitelmien sisällöstä
ei saa antaa tietoja ulkopuolisille. Jos tilalla ei ole metsäsuunnitelmaa, on kyseenalaista kannattaako työtä lähteä suunnittelemaan ilman asianmukaista työnjohtokorvausta. Myös kestävän
metsätalouden rahoitustuet ovat tällaisessa tilanteessa 10 prosenttiyksikköä normaalia pienempiä. Poikkeustapauksissa mm. metsäkeskukset voivat laatia metsäsuunnitelman hyvin
nopeasti metsänomistajan toivomuksesta vaikka normaalisti suunnitelma valmistuu vuoden kuluessa tilauksen jättämisestä. Metsäsuunnitelmasta löytyy tilakohtainen kuviokartta ja
kuviokohtaiset puustotiedot. Puustotiedot auttavat maastosuunnistuksessa ja oikeiden kuvioiden etsinnässä sekä työkohteiden määrittämisessä. Metsäsuunnitelmat eivät ole koskaan täydellisen tarkkoja etukäteissuunnitelmia, vaan ne on tarkoitettu helpottamaan tarkkaa työn
suunnittelua. Metsäsuunnitelman esityksistä voidaan poiketa, jos perusteet siihen ovat riittävän
Hyvää työn toteutusta ja osaavaa asiakaspalvelua edeltää kolmitasoinen suunnittelun porrastaminen:
1. Markkinoinnin suunnittelu
2. Urakointisopimuksen laadinnan suunnittelu
3. Työn toteutuksen suunnittelu
1. Markkinoinnin suunnittelu:
Asiakkaat odottavat turvallista, vaivatonta, nopeaa, arvostavaa ja edullista palvelua metsätöistä, kuten nykyisin kaikilta ostettavilta palveluilta. Suunnitellessaan yrityksensä markkinointia metsuriyrittäjän on kartoitettava ja ratkaistava vähintään seuraavat asiat:
• Oma ammattitaito: Riittääkö ammattitaito itsenäiseen työkohteiden etsintään ja työn rahoituksen suunnitteluun? Tarvitaanko edellä kuvattuun yhteistyökumppani, esim. metsänhoitoyhdistys?
• Oma työvälineistö: Mitä työvälineitä on itsellä ja mistä voi vuokrata? Työssä tarvittavat aliurakoitsijat, esim. lähikuljetus. Alustavat ennakkosopimukset työn hinnasta ja toimintanopeudesta. Mahdolliset vuokrat on otettava huomioon työn hinnoittelussa.
• Yrittäjän käytettävissä olevat varat eli rahoituksen suunnittelu: Työn toteutuksesta aiheutuvat kustannukset, laskutusväli ja aliurakoitsijoiden laskutus.
• Yrittäjän vahvuudet asiakaspalvelussa: Riskinottokyky (sopimusvastuut).
• Muut yrityksestä markkinoitavat oheispalvelut tai tuotteet.
Tarjouksen laadinta
Metsuriyrittäjä useimmiten joutuu laatimaan työkohteista tarjouksia. Tarjous joudutaan tekemään kolmen erilaisen tilanteen pohjalta:
1. Urakanantaja antaa yrittäjälle kartan työkohteesta, johon on merkitty tarjouksen alaiset työkohteet. Tarjouksen laadinta edellyttää maastossa käyntiä.
2. Metsuriyrittäjä joutuu yhteistyössä urakanantajan kanssa etsimään työkohteeksi soveltuvia
alueita metsäsuunnitelmasta etukäteen ja maastossa varmistamaan alueiden soveltumisen
työkohteiksi. Tällaisissa tilanteissa yhteistoiminta voidaan aloittaa muutamia kuvioita käsittävällä sopimuksella, jotta ylimääräiseltä epävarmalta suunnittelutyöltä vältyttäisiin. Näitä
alueita toteuttaessaan yrittäjä voi samalla suunnitella uusia työkohteita.
3. Tilalla ei ole metsäsuunnitelmaa ja työn toteuttaminen vaatii runsaasti suunnittelutyötä. Työn
vaikeudesta riippuen osapuolten tulisi sopia etukäteen työn etsintään liittyvistä suunnittelukustannuksista tai aloittaa työn toteuttaminen ilman tarkkaa ennakkohinnan sopimista.
Työllisyysehtoisuusvaatimusten täyttyessä Kemera-tukea ei makseta alennettuna (tuki on
70 % työn todellisista kustannuksista, muutoin 50 % keskimääräisistä kustannuksista) ja
myös valtion maksamat työnjohtokorvaukset ovat hivenen korkeampia.
Tarjouksen laadinnan aikana tulee olla selvillä millaisia sopimusvastuita yrittäjä ottaa.
Työkohteiden aiempi rahoitustuki tulee tarkistaa metsäkeskuksesta ennen urakointisopimuksen laadintaa, jotta aiempi rahoitus ei tuota yllätystä tukien maksuun. Tarkistus tehdään
jommankumman osapuolen toimesta, josta sovitaan osapuolten välillä. Jos metsuriyrittäjä ottaa
tukiriskin itselleen eli sovitaan tukien ohjaamisesta yrittäjälle, tulee hänen aina tarkistaa vähänkin epäilyttävissä tilanteissa asia metsäkeskuksesta. Asia pitää sopia kirjallisesti, koska muisti
voi pettää (huom. tarjouslomakkeen vakiosopimusteksti). Asiakkaan arvonlisäverollisuus tulee
varmistaa. Osuuskuntayrittäjä metsurin tulee olla selvillä osuuskunnan säännöistä ja toimintaohjeista ennen tarjouksen laadintaa.
Tarjous on syytä laatia mallisopimuksen mukaisesti. Työkustannukset erotellaan selkeästi, jotta
asiakkaan on helppo hyväksyä työn hinta. Laskutusaikataulu ja erät sovitaan niin, että yrittäjän
tiliväli ei muodostu kohtuuttomaksi. Kemera-tukia voidaan hakea isoilla työmailla useammassa
erässä.
Tarjouksessa mainitaan myös Kemera-rahoitushakemusten laatijasta ja työhön saatavien tukien
ohjautumisesta sekä valtion maksamien työnjohtokorvauksien ohjautumisesta. Mitä pienempi
liikevaihto ohjautuu metsänomistajan kautta, sitä suuremmalla todennäköisyydellä hän hyväksyy tarjouksen, mutta silloin metsuriyrittäjä ottaa riskin Kemera-tukien saamisesta. Tällaisessa
tilanteessa metsänomistajalta olisi otettava allekirjoitukset rahoitushakemuksiin urakointisopimusta kirjoitettaessa sekä sovittava 22 prosentin suuruisen alv:n laskuttamisesta koko urakkahinnan osalta. Metsuriyrittäjän tulee muistaa toteutusselvityksen laatimiseen liittyvät vastuut ja
sanktiot.
2. Urakointisopimuksen laadinnan suunnittelu:
Urakointisopimus laaditaan aina kirjallisena. Sopimusta laadittaessa tulee muistaa, mitä markkinoitaessa ja tarjouksessa on luvattu. Urakointisopimuksen liitteenä metsuriyrittäjän on toimitettava aina voimassa oleva ennakkoperintärekisteriote ja todistus maksetuista vakuutuksista
(YEL tai LEL) sekä tarvittaessa verovelkatodistus.
Koko työvaihe ajatellaan alusta loppuun ja keskustellaan siitä metsänomistajan tai urakanantajan kanssa (esimerkkeinä välivarastoalue ja kulkuyhteydet sekä puukaupan hoitaminen, ennakkoraivauksessa raivaustarkkuus).
Viimeistään urakointisopimusvaiheessa (mieluummin jo tarjousvaiheessa) metsuriyrittäjä joutuu harkitsemaan mitä sopimusvastuita hän työssään ottaa. Sopimusvastuut kannattaa rakentaa oman ammattitaitonsa mukaan. Mitä ei hallita, sille hankitaan osaava tekijä (aliurakointisopimukset tai muut yhteistyökumppanit) ja asiakkaalle taataan alussa kuvatun mukainen palvelu
tai palvelu myydään asiakkaalle siihen sisältyvine riskeineen tai auki jäävine sopimusvastuineen. Asiakkaan tietämättömyyttä ei saa tietoisesti hyväksikäyttää, vaan on suunniteltava työ
toimivaksi alusta loppuun. Työn suunnittelukustannukset tulee ottaa huomioon jo työn tarjouksessa ja ne voidaan eritellä myös urakointisopimukseen.
Urakointisopimusta laadittaessa varataan riittävästi liikkumatilaa työn toteutusvaiheeseen, jotta
olemattomista aiheista ei pääse syntymään erimielisyyttä.
Urakointisopimuksessa sovitaan vähintään seuraavista asioista:
• Sopijaosapuolet
• Esitetään voimassa oleva ennakkoperintärekisteriote, todistus maksetuista vakuutuksista ja
tarvittaessa verovelkatodistus
• Urakointitehtävät
• Läpikäydään vakiosopimusehdot oleellisilta osiltaan
• Sopijaosapuolten edustajat ja yhteydenpitotavat
• Työn aloittaminen ja töiden valmistumisen takaraja
• Työkohteet kuvioittain (kartta alueista, johon työkohteet on yksiselitteisesti merkitty)
• Urakointihinta ja arvonlisävero
• Sopimusvastuut:
• Työn toteuttamiseen liittyvät tehtävät (esim. metsänkäyttöilmoitus)
• Rahoitussuunnitelmaan liittyvien riskien jakaantuminen sopijaosapuolten välillä (esim.
Kemera-tuet)
• Tuensaaja ja muu rahaliikenne sekä laskutusajankohta ja laskutuserät sekä laskutusosoite
• Välitilit tai ennakot
• Työkohtaiset erityisohjeet (esim. metsälakikohteet) tai työturvallisuuteen vaikuttavat erityisseikat (esim. sähkölinjat)
• Alueelle kulkemisreitti (metsänomistajalla ei aina ole käyttöoikeutta alueelle johtaviin teihin. Kävelymatka vaikuttaa työn hintaan)
• Mahdolliset puutavaran mitta- ja laatuvaatimukset
• Työjäljen perustuminen alueen metsänhoitosuosituksiin tai poikkeamat niistä ja erittely
työjälkivaatimuksista
• Muut mahdolliset sopimusvastuut
Esimerkkejä urakointisopimuksessa sovittavasta liikkumatilasta, jolla voidaan parantaa asiakaspalvelun laatua ratkaisevasti sekä pienentää yritysriskiä:
Metsuriyrittäjä sitoutuu tarkkailemaan alueiden rahoituskelpoisuutta ja jättää tekemättä sekä
laskuttamatta yli 0,1 ha suuruiset metsänhoidollisesti tarkoituksettomat kohteet.
Rahoitustuen hylkäämisen syy taimikonhoitoalueilla
Jäänyt tiheäksi
Poistuma liian pieni
Taimikko liian pientä
Työ tekemättä
Kohde minist.määr. vast
Rahoitettu aiemmin
Kust. laji väärä
Kitu- tai joutomaa
Liian pieni pinta-ala
Keskiläpimitta liian suuri
Kehitysluokka väärin
Tehty vain raivaus
Tot. ennen suun. hyv.
Taimitiheys liian pieni
Verhopuusto poistamatta
Lähde: Kestävän metsätalouden rahoituslakikohteiden tarkastus vuonna 2000, Tapio.
Tarkastusraportin mukaan tarkastettiin koko maassa noin 5 400 ha rahoitukseen esitettyjä taimikonhoitokohteita. Näistä kohteista hylättiin 424 ha eli 7,9 prosenttia.
Alueiden laskutuspinta-alat tarkastetaan työn toteuttamisen jälkeen, jolloin kuvioinnin virheellisyyden vuoksi rahoituskelpoisia pieniä kaistaleita ei jää työkohteiden läheisyyteen.
Hakkuukohteilla laskutus perustuu loppumittauksen mukaisiin puumääriin, jonka urakanantaja
on velvollinen toimittamaan työn toteuttajalle.
Metsuriyrittäjän ei tulisi koskaan työssään ottaa sellaista sopimusvastuuta, johon hän ei
voi itse vaikuttaa tai jota hän ei ole ennakolta selvittänyt. Ammattitaitoisen metsuriyrittäjän yritysriskit purkautuvat erittäin harvoin.
3. Työn toteutuksen suunnittelu:
Työn toteutuksessa tukeudutaan aiempaan suunnitteluun. Aiemman suunnittelun laatu ratkaisee osaltaan sen kuinka hyvin työn toteutuksessa tullaan onnistumaan. Työn toteutusvaiheessa on muistettava, mitä aiemmin on sovittu ja millaisia ohjeita urakanantaja on työstä antanut.
Aina ennen työmaan aloittamista todetaan urakointisopimuksen yhteydessä laaditut työmaaohjeet. Metsänhoitosuosituksista tarkastetaan esim. taimikonhoidon tiheysvaatimukset yms.
Ellei niistä selviä kaikki oleelliset työn tekemiseen liittyvät asiat, on heti oltava yhteydessä urakanantajaan. Työn toteutuksen suunnittelua kuvataan tarkemmin kohdassa, työkohtaiset toimintaohjeet.
Suunnittelutyön vastuu
Toteuttajan vastuu työn lopputuloksesta on aina suunnittelijaa suurempi. Virhetilanteessa
toteuttaja ei voi syyttää suunnittelijaa huonosta suunnitelmasta, vaikka kyseessä olisi eri henkilöt. Toteuttajan on aina tunnettava toiminnan luonne ja oltava toiminnassa tilanteen tasalla.
Havaitessaan työssään ennalta arvaamatonta riskiä tai lopputulosta vaarantavaa kehitystä, metsuriyrittäjä on velvollinen olemaan heti yhteydessä urakanantajaan ja kysymään häneltä toimintaohjeita tilanteen hallintaan saamiseksi. Urakointisopimus sisältää ylivoimaisen esteen
kohdan jossa määritetään, ettei yrittäjälle saa muodostua kohtuutonta, ennalta arvaamatonta
taloudellista menetystä työn loppuun saattamisesta. Huono ammattitaito ja tahallinen, huolimaton vahingollinen toiminta ei ole sopimuksen mukaista, vaan tällöin yrittäjälle syntyy korvausvelvollisuus. Urakanantajalla on velvollisuus tiedottaa yrittäjälle kaikista oleellisista työn
toteuttamiseen liittyvistä tekijöistä urakkasopimusta laadittaessa.
9.2 Työturvallisuus
Yrittäjän on itse huolehdittava omasta ja mahdollisien työntekijöidensä työturvallisuudesta.
Urakointisopimuksessa sovitaan asiakkaan kanssa siitä, että yrittäjä sitoutuu täyttämään lain
mukaiset työturvallisuusmääräykset (Valtioneuvoston asetus puunkorjuutyön turvallisuudesta
nro: 749/2001). Vastaavasti mahdollisien alihankkijoiden kanssa sovitaan, että he puolestaan
täyttävät lain mukaiset työturvallisuusmääräykset. Metsuriyrittäjän on hankittava riittävä
ensiapukoulutus itselleen ja mahdollisille työntekijöilleen ennen urakointiin ryhtymistä (vähintään EA 1). Työssä tarvittavat turvavarusteet tulee olla asianmukaisia ja riittävä ensiapuvälineistö käden ulottuvilla. Kaluston käyttöohjeet ja työturvallisuusmääräykset on tiedettävä.
Metsuriyrittäjän on aina ennen työmaan alkamista käytävä mielessään läpi työmaan työturvallisuuden riskitekijät ja mahdollisen onnettomuustilanteen ripeä, sujuva toiminta.
Huolehdi vähintään seuraavista asioista:
• Toimintakelpoinen matkapuhelin mukana (hätänumero 112)
• Tutustu käytössä olevien laitteiden ja käyttämiesi työmenetelmien työturvallisuusohjeisiin
• Tutustu työssä tarvittavien torjunta-aineiden työturvallisuusohjeisiin ja varomääräyksiin
• Harjoittele auttamaan itseäsi ja muita maastotapaturmatilanteessa
• Pidä aina ensisidepakkaus mukana
• Jätä viesti, missä olet töissä ja mihin kellonaikaan tulet takaisin sellaiselle henkilölle, joka
osaa välittömästi toimia johdonmukaisesti aikataulun pettäessä
• Varaa olosuhteiden mukainen taukovaatetus
Työturvallisuusmääräyksiä ja ohjeita saa esimerkiksi Työturvallisuuskeskuksesta, internet-osoite www.tyoturva.fi ja Sosiaali- ja terveysministeriön työsuojeluosastosta, internetosoite
www.vn.fi/stm/suomi/tso. Työturvallisuus ja siitä huolehtiminen on kaikissa töissä lakisääteinen asia. Työosuuskunnan työsuhteet ovat palkkatyösuhteita ja tästä johtuen työosuuskunnan
on laadittava työsuojelun toimintaohjelma, jotta työturvallisuudesta annetut määräykset tulevat noudatetuiksi eikä työosuuskunnan hallitus joudu vastuuseen työtapaturmatilanteessa.
9.3 Ympäristöohjeet
Metsuriyrittäjä kunnioittaa luontoa ja noudattaa luonnonhoitoon säädettyjä lakeja. Urakointisopimus sisältää ympäristönsuojelukohdan joka tarkoittaa, että asiattomasta, ympäristöä tarpeettomasti likaavasta toiminnasta syntyy yrittäjälle korvausvelvollisuus metsänomistajaan tai
urakanantajaan nähden (ks. urakointisopimus).
Työn suunnittelussa tulee ottaa huomioon luonnonsuojelulain mukaiset suojellut luontotyypit
ja metsälain määrittämät erityisen tärkeät elinympäristöt ja muut arvokkaat elinympäristöt.
Metsälain mukaisia erityisen tärkeitä elinympäristöjä ovat
1. Lähteiden, purojen, pysyvien norojen ja pienten lampien välittömät lähiympäristöt
2. Ruoho- ja heinäkorvet, saniaiskorvet, lehtokorvet ja letot (Lapin lääniä lukuun ottamatta)
7. Karukkokankaita puuntuotannollisesti vähätuottoisemmat hietikot, kivikot, kalliot, louhikot ja
vähäpuustoiset suot ja rantaluhdat.
Erityisen tärkeät elinympäristöt ja muut luonnonsuojeluun liittyvät tunnistamis- ja toimintaohjeet kuvataan tarkemmin esimerkiksi alueellisissa metsänhoitosuosituksissa, jotka on oltava
kaikkien metsätalouden toimijoiden käytettävissä. Puunhankintayrityksillä ja metsänhoitoyhdistyksillä on useimmiten omat ohjeistot, joissa voi olla lisävaatimuksia.
Urakointisopimuksessa määritetään urakanantaja vastuulliseksi työmaaohjeiden antamisesta.
Työmaaohjeisiin kuuluu erikoisista työturvallisuuteen liittyvistä asioista (sähkölinjat, puhelinlinjat yms.) ja tärkeistä elinympäristöistä tiedottaminen merkitsemällä ne vähintään työmaakarttaan (ks. urakointisopimus). Metsuriyrittäjän on kuitenkin varauduttava havaitsemaan mahdolliset puutteet urakanantajan tiedottamisessa. Siksi hänen on tunnettava metsälainsäädäntöä
Kuvan pieni kangasmetsäsaareke ojittamattomalla suolla on erityisen arvokas elinympäristö.
(metsänhoitosuositukset) ja ilmoitettava urakanantajalle havaitsemistaan asianmukaisista kohteista.
9.4 Metsien sertifiointikriteerien ja -järjestelmän mukainen toiminta
Suomen metsät on sertifioitu lähes kattavasti. Kaikki metsätalouden perinteiset toimijatahot
ovat sitoutuneet noudattamaan sertifioinnin kriteerejä ja he vaativat yhteistyössä toimivilta yrittäjiltä niiden mukaista toimintaa.
Koneurakoitsijat ja metsätyöntekijät ovat mukana alueellisessa ryhmäsertifioinnissa pääosin
omien ammattijärjestöjensä päätösten perusteella. Ammattijärjestöön kuulumattomat metsuriyrittäjät voivat halutessaan tai urakanantajan edellyttäessä liittyä ryhmäsertifiointiin ilmoittautumalla kirjallisesti alueen metsänhoitoyhdistysten/metsänomistajien liittoon. Ilmoittautuessaan
yrittäjä sitoutuu noudattamaan sertifiointivaatimuksia sertifioidussa metsässä. Lisätietoja asiasta saa mm. internetistä osoitteesta www.ffcs-finland.org/suo/ohjeet/index.htm
Keskeisiä metsuriyrittäjiä sitovia ohjeita ovat seuraavat:
1. Toimitaan metsänhoitosuositusten mukaisesti.
2. Metsuriyrittäjällä on riittävä ohjeistus käytettävissään työn toteuttamiseksi laadukkaasti.
3. Suojelualueiden ja suojeluohjelmiin kuuluvien alueiden sijaintitiedot ovat käytettävissä. Ne
löytyvät parhaiten metsäkeskuksen metsätoimistoista.
9.5 Toteutusselvityksen laatiminen
Toteutusselvityksen laatimisella tarkoitetaan kestävän metsätalouden rahoituslain (KEMERA)
mukaisien avustuksien hakemista maksuun metsäkeskukselta. Rahoituslain mukaisia työmuotoja ovat mm. vajaatuottoisten metsien uudistaminen, kulotus, nuoren metsän hoito (taimikon
hoito, viivästynyt taimikonhoito, ennakkoraivaus jota seuraa ensiharvennus, ensiharvennus ja
ylispuiden poisto) ja energiapuun korjuu.
Toteutusselvityksen laatija vastaa kohteen rahoituskelpoisuudesta, rahoitusperusteiden ja työmäärien selvittämisestä sekä rahoituksen hakemiseen liittyvien asiakirjojen oikeasta laatimisesta metsäkeskukseen nähden. Toteutusselvityksen laatimisesta maksetaan korvausta valtion
varoista. Korvausta voidaan maksaa metsuriyrittäjälle, joka on osallistunut toteutusselvityksen
laatimiskoulutukseen. Metsäkeskus valvoo varojen maksamista työkohteisiin. Jos toteutusselvityksen mukaisilta alueilta löytyy toistuvasti huomautettavaa, metsäkeskus voi evätä metsuriyrittäjältä oikeuden saada toteutusselvityksen laatimistukea. Metsänomistajalle ei makseta
toteutusselvityksen laatimistukea, ellei hän teetä sitä muilla.
Toteutusselvitystuki, kuten muutkin Kemera-tuet voidaan ohjata metsänomistajalle tai suoraan
työn toteuttajalle. Ohjattaessa tuet suoraan toteuttajalle metsänomistajalta tulee laskuttaa mahdollinen omakustannusosuus sekä kokonaiskustannusten mukainen 22 prosentin suuruinen
arvonlisävero. Toteutusselvitys laaditaan ja lähetetään metsäkeskukseen työkohteen tultua hoidetuksi viimeistään 2 kk:n kuluttua työn valmistumisesta. Toteutusselvityksen laatimisohjeet,
luettelo maksettavista tuista ja rahoitushakemuksen koodit ovat saatavissa paikallisesta metsäkeskuksesta.
9.6 Työllisyystuet nuoren metsän hoitoon
Työministeriö antoi asetuksen työllisyystyönä teetettävästä nuoren metsän hoidosta keväällä
2001. Käytännössä tämä tarkoittaa 70 prosentin tukea työn todellisista kustannuksista kestävän metsätalouden rahoituslain mukaisiin töihin. Normaaleissa Kemera-kohteissa tukiprosentti lasketaan vahvistetuista keskimääräisistä kustannuksista. Toteutusselvityksen laadinnasta
maksetaan korkeampaa tukea työllisyysehtoisessa työssä.
Tukea maksetaan työnantajasta riippumatta eli myös osuuskuntayrittäjämetsurit saavat korotettua tukea, muiden heitä koskevien ehtojen täyttyessä. Itsenäiset metsuriyrittäjät eivät voi
täyttää työllisyystyöstä annettuja ehtoja ellei heitä tulkita kausiyrittäjiksi.
Sellaisilla tiloilla, joiden metsäsuunnitelma on yli 15 vuotta vanha, Kemera-tukia alennetaan 10
prosenttiyksikköä. Työntekijän täyttäessä työllisyysehtoisuusvaatimukset tuki maksetaan aina
täysimääräisenä (70 prosenttia toteutuneista työkustannuksista).
Työvoimalle asetetut korotetun tuen vaatimukset:
1. Hänen on oltava työvoimatoimistossa työttömänä työnhakijana ennen työkauden alkamista.
2. Työttömyyden työttömänä työnhakijana on kestoltaan ylitettävä 5 kk edeltäneen 6 kk aikana.
3. Työttömänä ei pidetä lomautettua.
4. Henkilö, joka on jäänyt työttömäksi työllisyystyöasetuksessa tarkoitetusta työllisyystyöstä,
voidaan saman kalenterivuoden aikana ottaa uudelleen työllisyystyöhön sen estämättä mitä
kohdissa 1 ja 2 tarkoitetaan.
Kenenkään ei ole pakko hakeutua työllisyysehtoisen tuen piiriin, ellei itse katso siitä olevan
9.7 Työkohtaiset toimintaohjeet
Toimintaohjeet perustuvat hyvän metsänhoidon suosituksiin, jotka on julkaistu mm. Tapion toimesta 2001. Hyvän metsänhoidon suositukset -kirjaa voi tilata Metsätalouden kehittämiskeskus Tapiosta (www.tapio.net) tai metsäkeskuksista. Puunhankintayrityksillä ja metsänhoitoyhdistyksillä on omat työkohtaiset ohjeet, jotka annetaan yrittäjän käyttöön. Metsätehosta on
saatavissa myös metsänomistajaliittokohtaisia työohjeita ja erillisiä oppaita. Valtioneuvoston
asetus puunkorjuutyön turvallisuudesta ohjeistaa myös työkohtaisesti työn suunnittelua.
9.7.1 Uudistusalan raivaus
Uudistusalan raivauksella tarkoitetaan joko hakkuun jälkeistä tai sitä ennen tapahtuvaa pienpuuston kaatamista ennen maanmuokkauksen toteuttamista. Raivaus toteutetaan yleensä raivaussahalla. Uudistusalueen raivauksen toteuttamisen kannattavin ajankohta hakkuuseen nähden määräytyy hakkuuta hidastavan pienpuuston runsauden mukaan. Männyn uudistusalueilla, joilla on haapaa, raivaus tulisi tehdä ennen hakkuuta ja samanaikaisesti kaulata haavat kuivumaan.
Haapa levittää männyn versoruoste -sienitautia. Männyn uudistusalalta haavat tulisi kaulata
noin 3 – 5 vuotta ennen päätehakkuuta. Haavan kaulauksessa paras työväline on kevyt moottorisaha. Haavat kaulataan rinnankorkeudelta ympäriinsä noin 20 cm matkalta. Kaulaus tulee
tehdä riittävän syvältä, jotta puu lähtee kuivumaan. Haavan kaulaustyökohteet on varminta hinnoitella työmenekin mukaan yrittäjän päivätaksan pohjalta. Haavan kaulausta ei kannata useinkaan markkinoida erillisenä työnä, vaan yhtenä uudistusalan ennakkoraivauksen osana.
Raivauksessa olisi säästettävä alle yhden metrin mittaiset havupuun taimiryhmät.
Monimuotoisuudelle tärkeitä pienialaisia painanteita, kosteikkoja, kallioita tai muita puuntuotannolle vähäarvoisia kohteita ei raivata. Ne ovat myös riistalle tärkeitä alueita. Katajat, pihlajat, lepät, raidat yms. tulisi säästää, jolleivät ne häiritse syntyvän taimikon kehitystä merkittävässä määrin.
Uudistusalan raivauskohteet hinnoitellaan esimerkiksi Metsäalan palkkauksen koulutusaineistoa käyttäen tai yrittäjäkohtaisen työpäivän hinnan mukaan. Yrittäjätyöpäivän hinta jaetaan
työn tuottavuudella, jotta saadaan työn hinta / ha. Työn hintaan on muistettava huomioida
sivukuluprosentti, arvioidut matkakulut ja arvonlisävero. Työn hinnassa olevaan sahakorvaukseen ei lisätä sivukuluja (8.2 Työn hinnan laskeminen).
9.7.2 Kulotus
Kulotuksen vaikutukset maaperään ja työn rahoituskelpoisuus
Kulotuksesta on hyötyä monessa mielessä. Hyvin onnistuneen kulotuksen jälkeen maaperän
ominaisuudet uuden metsän kasvatuksessa paranevat merkittävästi. Maan Ph-luku nousee parhaillaan kaksi yksikköä, joka tarkoittaa maan happamuuden vähentymistä 100-kertaisesti.
Tämä puolestaan edistää puiden tarvitsemien ravinteiden käyttökelpoisuutta merkittävästi,
koska ravinteiden liukoisuus on riippuvuussuhteessa maaperän happamuuteen. Maaperän
oma bioottinen aktiviteetti lisääntyy merkittävästi kulotuksen seurauksena. Pintakasvillisuuden
kilpailu myös vähenee kulotuksen seurauksena. Metsien sertifioinnissa on sitouduttu uudistamaan tietty määrä uudistamisaloista kulotuksen avulla, joten se tulee työmenetelmänä lisääntymään lähiaikoina merkittävästi.
Kulotus on yksi kestävän metsätalouden rahoitustuen mukaisista töistä. Toteutustukea saa hakkuutuloista riippumatta valmisteleviin töihin ja kulotukseen. Kulotuksen vakuutusmaksu korvataan kokonaan. Rahoituskelpoisuuden vuoksi kulotettavan uudistusalan on oltava kooltaan yli
Kulotustyön hinnoittelu
Kulotustyö vaatii harjaantuneen ryhmän ja erikoiskalustoa. Työhön ei pidä lähteä, jos vähintään
kulotuksenjohtajalla ei ole aiempaa kulotustyökokemusta. Työ on järkevintä hinnoitella laskemalla kulotusporukan ja tarvittavien laitteiden tuntitaksa. Poltossa ja sammutuksessa menevä
aika on kohtuullisen helppo määrittää etukäteen ja siitä on mahdollista tehdä etukäteistarjous.
Jälkivartioinnin hintaa ei voida etukäteen määrittää. Jälkivartiointiin riittää yleensä 1 – 2 henkilöä. Jos maanomistaja ei voi itse järjestää jälkivartiointia, niin siitä voidaan tehdä tuntihintaan
perustuva tarjous. Loppusumma selviää vasta jälkivartioinnin päätyttyä.
9.7.3 Istutus
Istutusajankohta ja istutustiheys
Paras istutusaika on keväällä heti roudan sulettua. Koivun taimet tulisi istuttaa ensimmäisenä.
Ne on oltava istutettuina ennen silmujen puhkeamista. Männyn taimet olisi saatava maahan
ennen uuden latvakasvaimen syntymistä, jos latvakasvaimet katkeavat istutuksessa uudistamistulos vaarantuu. Kuusen taimet istutetaan viimeisenä. Ne eivät ole niin tarkkoja istutusajankohdasta. Routimattomille maille kuusia voidaan istuttaa syksylläkin aina syyskuun puoliväliin
saakka, pakastettuja taimia jopa hiukan kauemmin.
Yleensä istutus tapahtuu ennalta muokattuun maahan. Muokkaamattomaan maahan taimia tulisi istuttaa vain poikkeuksellisissa olosuhteissa pienialaisille kohteille. Asianmukainen maanmuokkaus varmentaa istutustyön onnistumista ja nopeuttaa työn suorittamista oleellisesti sekä
mahdollistaa istutusalueiden täydentymisen luonnontaimilla. Istutustyö on suunniteltava siten,
että mukana oleva taimimäärä riittää palaamaan lähelle välivarastoa. Istutuksessa kannattaa
edetä järjestelmällisesti, jotta väliin ei jää istuttamattomia alueita. Taimien kantovakan tulee olla
riittävän suuri, jottei taimia tarvitse olla jatkuvasti hakemassa lisää. Työn tuottavuutta tulee tarkkailla ja välttää aikaa vievää turhaa työtä. Turhat työliikkeet syövät istutuksessa nopeasti työn
tuottavuutta ja tekevät työstä tarpeettoman raskaan.
Ohjeelliset istutustiheydet ovat männyllä 2000 – 2500, kuusella vähintään 1800 ja koivulla
1600 – 2000 tainta/ha. Istutustiheys tulee selvittää työmaa- ja puulajikohtaisesti. Istutustiheyttä voidaan mitata esimerkiksi ympyräkoealalla, jonka säde on 3,99 m. Tällöin yksi taimi vastaa
200 tainta/ha. Ympyräkoealalla kymmenen tainta vastaa tiheyttä 2000 tainta/ha.
Taimien kuljetus istutusalueelle ja varastointi
Taimien kunto on tarkastettava heti vastaanotettaessa taimet. Huonokuntoisista taimista on
tehtävä huomautus taimien toimittajalle.
Taimien kuljetus istutusalueelle on suunniteltava hyvin. Alueelle johtavat tiet eivät saa rikkoutua taimien kuljetuksen ja istutustyön yhteydessä. Käsin taimia ei kannata liikutella pitkiä matkoja. Välivarasto olisi oltava mahdollisimman lähellä istutustyömaata. Välivaraston olisi oltava
puolivarjoisa, viileä ja kostea alue. Tällöin taimet eivät vaurioidu auringossa ja ne voidaan kastella vaivattomasti päivittäin.
Paakkutaimet voidaan välivarastoida pakkauksissaan (pahvilaatikot). Pakkaukset on avattava ja
ne ladotaan yhteen kerrokseen tiiviisti vierekkäin siten, ettei tuuli pääse kuivattamaan taimia.
Hellepäivinä taimet kannattaa kastella kahdesti päivässä. Päivän arvioitu istutusmäärä on kasteltava edellisenä iltana läpimäräksi.
Paljasjuuritaimet täytyy valeistuttaa kosteaan maahan. Maahan kaivetaan pystyseinämäinen
kolo, johon taimien juuret mahtuvat survomatta. Taiminiput peitetään juurien osalta märällä
maalla. Valeistutettuja taimia tulee kastella maaperästä riippuen 1 – 3 kertaa viikossa. Päivän
arvioitu istutusmäärä on kasteltava edellisenä iltana läpimäräksi. Varotaan erityisesti vahingoittamasta taimien juuria tarpeettoman kovalla käsittelyllä.
Istutuskohdan valinta
Istutus tehdään maanmuokkausjälkeen kivennäismaahan. Istutetaan mieluiten vähintään 20 cm
päähän laikun reunasta, mahdollisimman korkeaan, tiiviiseen kohtaan. Istutusväli on oltava
vähintään 1 m ja enintään 3,5 m. Mätästysalueiden olisi painuttava yhden talven ajan ennen
istutusta, jotta mättäät tiivistyisivät istutuskuntoon. Tarvittaessa mätäs on vielä tiivistettävä
ennen istutusta. Istutus tapahtuu yleensä mättään keskelle ja ainoastaan mättäisiin kannattaa
istuttaa. Istutuskohta tulee valita niin, että juuret yltävät mättäässä humukseen.
Hyvän istutuskohdan valinta on taimien säännöllistä etäisyyttä tärkeämpää!
Vältetään istuttamasta
• kuoppaan tai vetiseen paikkaan
• karikekasaan tai kivikkoon
• kehityskelpoisen luonnontaimen viereen
• muokkaamattomiin alueisiin.
Valitaan taimen juuripaakun koon mukainen pottiputki. Taimien kuljetukseen istutuksen aikana
tulee varata mukana kantamiseen soveltuva kantokoppa. Säädetään istutussyvyys niin, että
juuripaakku jää istutuksessa noin 2 cm maanpinnan alapuolelle. Mätästysalueilla vastaava istutussyvyys on oltava vähintään 4 cm, koska muutoin routa voi nostaa taimet pintaan tai niillä ei
ole yhteyttä humuskerrokseen. Muistetaan polkaista taimenympärystä istutuksen jälkeen
maan tiivistämiseksi. Tiivistäminen varmentaa taimen maassa pysymistä routivilla alueilla ja
parantaa juurten toimintaa.
Vältetään työskentelemistä sopimattomalla kalustolla. Työn tuottavuus ja laatu kärsivät nopeasti! Istutuskalusto on huollettava kuntoon ennen istutustyön aloittamista.
• Tehdään päätös hyvästä istutuskohdasta jo edelliseltä taimelta siirtymisen aikana
• Tarvittaessa tiivistetään maata ennen istutusta
• Pidetään putki pystysuorassa ja painetaan maahan
• Avataan leuat ja pudotetaan taimi
• Nostetaan putki kiertämällä
• Muistetaan tiivistää istutuskohta
• Laukaistaan leuat siirtymisen aikana
Paljasjuuritaimien istutus
Paras työväline paljasjuuritaimien istutukseen on kourukuokka. Paljasjuuritaimien kantoon kannattaa varata kädessä kulkeva, välillä maahan laskettava kantokoppa. Ylin juurenniska istutetaan 2 cm syvyyteen maanpinnasta.
• Männyn taimien ylipitkät juuret voidaan leikata istutuskoppaa täytettäessä
• Painetaan kuokka maahan kairaamalla niin, että kuopan takaseinä tulee pystysuoraan
• Pidetään kuopan koko sellaisena, että juuret mahtuvat sinne luonnollisesti
• Asetetaan taimi vetämällä kuopan kautta pystysuoraa takaseinää vasten ja levitetään juuret
• Täytetään irtomaalla ja tiivistetään
• Valitaan seuraava hyvä istutuskohta siirtymisen aikana
Istutustyön hinnoittelu ja markkinointi
Varsinainen istutustyö hinnoitellaan metsäalan palkkauksen koulutusaineistoa käyttäen tai yrittäjäkohtaisen työpäivän hinnan mukaan, joka ei sisällä sahakorvausta. Työn hinnoittelua varten
selvitetään välivaraston sijainti, kulkuyhteydet (tieoikeudet), ja muut työn toimintaohjeet, jotka
vaikuttavat työn hintaan ja työtuloksen onnistumiseen. Taimien hankinta sekä kuljetus istutusalueelle sovitaan erikseen. Työn hintaan on muistettava huomioida sivukuluprosentti, arvioidut
matkakulut ja arvonlisävero. Istutustyössä sivukulun on katettava työvälineet, jotka eivät kuulu
koulutusaineiston urakkahintaan.
9.7.4 Kylvö
Normaalisti kylvö tehdään maanmuokkauksen yhteydessä. Yleensä kylvämällä uudistetaan
ainoastaan männiköitä. Kuusen ja rauduskoivun uudistaminen kylvämällä ei ole suositeltavaa,
koska onnistumismahdollisuudet ovat hyvin epävarmat.
Kylvö onnistuu parhaiten heti keväällä roudan sulettua maasta. Maan kosteusolosuhteet vaikuttavat oleellisesti kylvön onnistumiseen. Runsassateisena keväänä kylvöuudistaminen onnistuu varmimmin. Kylvö ei sovellu hienojakoisille, soistumisherkille, routiville eikä paksukunttaisille maille uudistamismenetelmäksi. Suositeltava kylvöaika loppuu juhannukseen mennessä.
Siemenet on säilytettävä ilmatiiviissä astiassa ja viileässä paikassa, esim. jääkaapissa. Työmaalle
siemeniä varataan vain päivän annos kerrallaan. Siemeniä kuluu 250 - 400 g/ha, siemenitävyyden ollessa 90 prosenttia. Siementen lämpötila ei saa nousta yli 35 asteen ennen kylvöä.
Kylvökohtia täytyy syntyä vähintään 4000 kpl/ha. Parhaita kylvö kohtia ovat paljastuneet
kivennäismaan reuna alueet. Mättäisiin kylvettäessä ne on tiivistettävä tarvittaessa.
Kylvötyössä siemeniä voidaan säilyttää esim. vaaleassa muovipullossa (huom. siementen lämpeneminen), jonka korkkiin on porattu muutama annostelureikä. Annostelureiän toimivuutta
on syytä kokeilla ennen kylvötyön aloittamista valkoisen paperin päällä. Siemeniä tulee kylvää
noin 15 kpl/kylvölaikku. Kylvetyt siemenet tulee peittää ohuella 3 – 5 mm:n kivennäismaakerroksella.
Kylvö aloitetaan uudistusalan reunasta etenemällä järjestyksessä muokkausuria pitkin.
Tarvittaessa merkitään kylvötyön etenemistä kuitunauhalla, jotta väliin ei jää kylvämättömiä
Kylvötyön hinnoittelu
Kylvötyö hinnoitellaan metsuriyrittäjän asettaman urakkapäivähinnan mukaan, joka ei sisällä
sahakorvausta. Yrittäjätyöpäivän hinta jaetaan työn tuottavuudella, jotta saadaan työn hinta /
ha. Kylvömateriaalin hankinnasta ja toimitusajankohdasta on sovittava ennen urakointisopimuksen tekemistä. Työn hintaan on muistettava huomioida sivukuluprosentti, arvioidut matkakulut ja arvonlisävero.
9.7.5 Heinäntorjunta
Heinäntorjunta voi olla tarpeellista tuoreilla kankailla ja sitä rehevämmillä kasvupaikoilla.
Heinittyvillä alueilla tulisi käyttää kookkaita taimia ja kaivurilaikutusta ennakkotorjuntakeinona.
Runsasheinäiset taimikot tulisi tarkastaa 2 – 4 vuoden kuluttua viljelystä.
Heinäntorjuntaa voidaan tehdä kemiallisesti tai mekaanisesti. Mekaanisesti heinää torjutaan
polkemalla tai leikkaamalla raivaussahan siimaterällä heinät taimien ympäriltä. Polkemisen on
tapahduttava niin laajalta, ettei heinikko kaatuessaan yllä taimien päälle. Heinäntorjunta tehdään syksyllä hyvissä ajoin ennen lumen tuloa. Mekaanista heinäntorjuntaa joudutaan tekemään samoilla alueilla useampana perättäisenä vuotena, joten se on kemiallista heinäntorjuntaa kalliimpi tapa.
Kemiallinen heinäntorjunta tapahtuu reppuruiskulla. Taimet on suojattava käsittelyn ajaksi.
Suojaukseen soveltuu esim. varrella varustettu sanko. Taimien suojauksessa on oltava erittäin
huolellinen. Yleinen torjunta-aineiden levitysaika on juhannuksen aikoihin, koska silloin lehtimassaa on riittävästi, taimet löytyvät ja käsittely vaikuttaa kuluvaan vuoteen.
Torjunta-aineiden käytössä tulee aina noudattaa varomääräyksiä. Työssä tarvittavat suojavälineet tulee olla kunnossa. Torjunta-ainepakkauksessa on annettu ohjeet työturvallisuudesta ja
määritetty torjunta-aineen vaarallisuus.
Reppuruisku on aina testattava ennen varsinaista käyttöä. Vuotoja ei saa olla ja suutin on oltava kunnossa. Ruiskun nesteenkulutus tulee aina mitata ennen työn aloittamista.
Reppuruiskun nesteenkulutuksen mittaus:
• Täytetään ruiskuun 10 litraa vettä
• Ruiskutetaan se normaaliin työskentelytapaan ja aikaan
• Mitataan ruiskutettu pinta-ala ja lasketaan paljonko vettä kuluu hehtaarille
Tiedettäessä tarkka vedenkulutus hehtaarille, voidaan seos tehdä torjunta-ainepakkauksessa
olevan ohjeen mukaisesti. Torjunta-aineenseos on oltava mahdollisimman tarkasti annettujen
ohjeiden mukainen. Väärä seossuhde heikentää lopputulosta tai vioittaa taimia.
Heinäntorjunta on parasta hinnoitella ajan menekin mukaan. Työ on tarkkuutta vaativaa, ja huolimattomuus johtaa helposti huonoon lopputulokseen. Metsuriyrittäjä arvioi hehtaaria kohden
menevän ajan (h/ha) ja kertoo sillä yrityksensä tuntihinnan. Aikamenekin arvioinnissa on muistettava ottaa huomioon työhön liittyvät tauot. Tarvikkeista ja niiden mahdollisesta hankinnasta
sovitaan toimeksiantajan kanssa erikseen. Ellei metsuriyrittäjällä ole esim. omaa reppuruiskua,
sen mahdollinen vuokra (huom. tuntihinnassa ei saa olla sahan osuutta, jollei sitä käytetä työssä) tulee muistaa lisätä yrityksen tuntihintaan tai sopia muutoin urakanantajan maksettavaksi.
9.7.6 Rajalinjan aukaisu
Vaikeasti paikannettavat ja umpeen kasvaneet rajalinjat työllistävät tarpeettomasti. Tehtäessä
metsässä työtä, joka rajoittuu rajalinjaan, tulisi rajalinja aina avata samalla. Rajalinjan avauksesta on sovittava maanomistajien kanssa. Työstä on sovittava metsuriyrittäjälle asian mukainen
korvaus, koska se hidastaa normaalia työskentelyä. Työ on järkevää hinnoitella, joko arvioidun
ajan menekin mukaan tai vaikeissa tapauksissa sopia tuntihinta ennakkoon metsänomistajan
kanssa. Jollei metsänomistaja ole halukas maksamaan rajalinjan etsinnästä ja aukaisusta voidaan sopia, että metsänomistaja merkitsee rajalinjan kuitunauhoin ja vastaa näin ollen sen
oikeasta paikantamisesta.
Rajalinja avataan 0,75 metrin leveydeltä molemmin puolin rajaa eli molempien rajanaapurien
suostuessa työhön yhteensä 1,5 metrin leveydeltä. Jos rajalinjaa ei voida enää varmasti paikallistaa, maastossa työhön ei pidä ryhtyä ilman asianmukaista työnjohtoa. Joissakin metsänhoitoyhdistyksissä on GPS-paikantimia, joilla tukkeutunut rajalinja voidaan määrittää luotettavasti
avaamista varten. Myös maanmittauslaitos merkitsee tilauksesta umpeenkasvaneita rajalinjoja.
9.7.7 Taimikonhoito
Taimikon perkaus tarkoittaa havupuille haitallisen etukasvuisen lehtipuuaineksen poistamista.
Havupuutaimikon keskipituus on alle 1,5 m ja lehtipuut ovat selvästi pidempiä ja tiheydellään
varjostavat tai lehdillään piiskaavat havupuun taimia. Lehtipuiden poistoa pelkästään siistimismielessä tulisi välttää. Laadukkaan havupuuston kasvattaminen vaatii alkuvaiheessa runsasta
taimitiheyttä ja lehtipuuston on oltava selvä uhka havupuun taimistolle, ennen kuin työhön on
järkevää ryhtyä. Taimikon perkausvaiheessa ei saa harventaa havupuiden taimia ja mahdollisiin
aukkoihin tulee jättää pieniä lehtipuun taimia, joita ei myöskään ole välttämätön harventaa.
Haapavesakko poistetaan kokonaan männyntaimikosta männynversoruosteen torjumiseksi.
Tarpeetonta pihlajien, pajujen, katajien, leppien perkausta tulee välttää. Perkaus täytyisi ajoittaa ns. täydenlehdenaikaan, jotta vesominen olisi vähäisempää hoitotyön jälkeen.
Perkauksessa alueelle on jäätävä vähintään 4000 tainta/ha. Tiheys on parasta määrittää 3,99
metrin ympyräkoealalla. Koealalle olisi jäätävä vähintään 20 tainta, jotta tiheys olisi 4000 tainta/ha.
Taimikon perkaus ei ole kestävän metsätalouden rahoituslain mukainen tukikelpoinen (KEMERA) työmuoto. Metsänomistaja saa normaaliin tapaan työhön liittyvät arvonlisäverot pois verotuksessaan (arvonlisäverovelvollinen) ja menovähennyksen myyntiverotuksessa. Useissa
tapauksissa taimikon perkaus on välttämätöntä kunnollisen havupuutaimikon aikaan saamisessa ja ensiharvennushakkuun taloudellisen kannattavuuden turvaamiseksi. Perkaustyövaihetta
ei kannata yrittää kiertää hyväkasvuisilla metsämailla, tekemällä varsinainen taimikonhoito liian
Suurin osa kannattamattomista ensiharvennusleimikoista syntyy ennenaikaisen tai kokonaan
unohtuneen taimikonhoidon seurauksena. Taimikonhoidon tavoitteena on puulajivalinnalla
saada mahdollisimman hyvälaatuinen, kasvupaikalle sopiva taimikko, joka on tiheydeltään noin
2000 tainta/ha. Tavoitteena on, että ensiharvennus tapahtuu 10 – 20 vuoden kuluttua taimikonhoidosta.
Taimikonhoidossa on muistettava määrittää metsälain mukaisia erityisen tärkeitä elinympäristöjä ja ne on jätettävä hoitotyöalueen ulkopuolelle (katso ohjeet metsälain erityisen tärkeistä
elinympäristöistä). Myös alueesta erottuvat kosteapainanteet ja puuntuotannollisesti vähäiset
alueet jätetään hoitotyön ulkopuolelle.
Oikeaan aikaan ammattitaidolla tehty taimikonhoito lisää metsän puuntuotantoa sekä säilyttää metsien
Taimikonhoidon ajankohta
Taimikonhoidot pyritään ajoittamaan mahdollisimman myöhäiseen ajankohtaan. Kuitenkaan
taimikon laatu ei saa kärsiä ylitiheyden johdosta niin, että taimikon jatkokehitys olisi uhattuna
hoitotyön jälkeen, taikka niin, että kasvatettavien taimien rungot vahingoittuisivat ylitiheyden
johdosta. Taimikonhoidot pyritään tekemään taimikon ollessa valtapituudeltaan 4 – 6 metrin
mittaista.
Aikaisintaan taimikonhoitoa voidaan tehdä taimikon ollessa kahden metrin mittaista (vakiintunut taimikko). Runsaasti lehtipuuta sisältävät lyhyehköt (2 – 3 m) taimikot tulisi harventaa täyden lehden aikaan. Muutoin taimikonhoitoja voidaan tehdä koko sulanmaankauden ajan.
Rahoitustuki ja kelpoisuuskriteerit
Taimikonhoitoon on mahdollista saada kestävän metsätalouden rahoituslain perusteella
(KEMERA) taloudellista tukea tietyin edellytyksin.
Rahoitustuen ehdot:
1. Alueen tai yhteenlaskettujen alueiden on oltava yli hehtaarin suuruisia.
2. Alue ei ole saanut aiemmin rahoitustukea taimikonhoitoon (voi tarkistaa metsäkeskuksesta).
3. Alueella on oltava kehityskelpoinen, ylitiheä taimikko.
4. Poistettavia runkoja on oltava vähintään 2000 kpl/ha.
• Osan poistettavista rungoista täytyy kuulua päälatvuskerrokseen eli taimikonhoidolla on
oltava selkeä metsänhoidollinen tarve.
• Poistettaviin runkoihin luetaan kaikki yli 1 cm kantoläpimittaiset omalla rungolla olevat taimet.
• Vanhoista kannoista mukaan voidaan lukea sellaiset kannot, jotka ovat syntyneet välitaimikonhoitovaiheen aikana (rahoitusta ei ole haettu aiemmin). Taimikonperkauksen aikaisia
kantoja ei lasketa mukaan poistumaan.
• Alle 0,1 ha suuruiset yhtäläiset alueet lasketaan mukaan rahoituskelpoiseen alueeseen,
vaikka ne eivät täyttäisikään mm. minimi poistumavaatimusta.
• Puulajilla ei ole merkitystä laskettaessa poistuman määrää.
• Alle 10 metriset sähkölinjat kuuluvat työkuvioihin, ellei toisin ole sovittu (alle 0,1 ha).
5. Jäävän puuston on ylitettävä minimitiheysvaatimukset.
6. Jäävää puustoa ei saa olla yli 3000 kpl/ha.
7. Taimikon on oltava keskipituudeltaan vähintään yli kaksi metristä. Mieluummin 3 – 4 metristä.
8. Taimikon keskipituuden on oltava alle 7 m. Viivästyneessä taimikonhoidossa alle 10 m (jäävän puuston tiheys korkeintaan 2000 runkoa/ha).
9. Kaava-alueiden taimikot eivät välttämättä ole rahoituskelpoisia.
• Metsän käsittely kaava-alueella vaatii ympäristöluvan.
10. Säätiöiden, kuntien, yhtiöitten yms. omistamat metsät eivät ole rahoituskelpoisia.
Rahoituskelpoisuusvaatimukset muuttuvat aika-ajoin. Taimikonhoidon tuet ovat erisuuruisia eri
osissa maata ja vaihtelevat myös työvaikeuden perusteella. Ajan tasalla olevat vaatimukset ja
tukitasot löydät metsäkeskuksesta tai verkkopalveluna osoitteesta www.metsavastaa.net
Puiden laatu on tasatiheyttä tärkeämpi valintakriteeri valittaessa pystyyn jääviä puita. Muita
kookkaammat laadultaan heikot, runkovaurioituneet, selvästi alle jääneet puut valitaan ensisijaisesti poistettaviksi. Tavoitteena ei ole muodostaa yhden puulajin metsiköitä. Kuviolle määritetään päävaltapuu, jota suositaan ensisijaisesti. Aukkoihin ja laadullisesti parempana voidaan
valita muita puulajeja.
Luonnon monimuotoisuuden vuoksi alueelle tulee jättää mahdollisimman paljon pihlajia, raitoja, haapoja, jaloja lehtipuita ja leppiä, milloin ne eivät haittaa merkittävästi taloudellisesti arvokkaiden päävaltapuiden kehittymistä. Vesistöjen ja vilkkaiden teiden läheisyydessä taimikot tulisi jättää tiheydeltään rahoituskelpoisuuskriteerin ylärajalle ja suosia lehtipuuta normaalia enemmän.
Työssä on aina pidettävä mukana 3,99 metrin mittaista koealakeppiä. Yksi puu koealalla vastaa
200 runkoa/ha eli 2000 runkoa/ha tarkoittaa kymmentä puuta koealalla.
Aloittelijan on syytä tarkastaa työjälkensä jokaisen tankillisen jälkeen. Kokeneelle metsuriyrittäjälle riittää työjäljen tarkastaminen kaksi kertaa päivässä. Työjälki on ehdottomasti tarkastettava mittaamalla yhden kerran jokaisena työpäivänä. Tottunutkaan silmä ei kerro oikeaa tulosta työjäljen suhteen. Ylitiheys tai liiallinen harvuus pienentää ensiharvennuksessa saatavia tuloja merkittävästi ja pahimmillaan johtaa rahoituskelpoisuuden hylkäämiseen tarkastuksen yhteydessä. Tällaisessa tapauksessa metsuriyrittäjä on velvollinen aina korjaamaan työn jäljen rahoituskelpoiseksi.
Taimikon ja päävaltapuun mukaiset sekä alueelliset taimikon ohjetiheydet löytyvät toimeksiantajan työohjeista tai Hyvän metsänhoidon suosituksista. Tarkasta aina ennen työn aloittamista
taimikon tavoiteltava olosuhteiden mukainen ohjetiheys ja pyri noudattamaan sitä.
• Huolletaan saha ja varmistetaan sen moitteeton toimiminen ennen työmaalle kuljettamista
• Varataan riittävästi työkaluja ja varaosia työmaalle.
• Suunnitellaan alueelle kulkeminen mahdollisimman helpoksi .
• Käytetään vaadittavia turvavarusteita ja huolehditaan niiden kunnosta.
• Säädetään valjaat oikein ja oikealle korkeudelle.
• Vältetään sahaamasta terän oikealla yläkulmalla, koska se voi aiheuttaa sivupotkun.
• Työskennellään järjestään aloittaen alueen laidasta, jatkaen hoitamatonta aluetta päin.
• Sopiva työkaistan leveys on 2 – 5 m. Luontaisten aukkojen ei saa antaa vaikuttaa työkaistan
leveyteen. Kuljetaan suoraan.
• Suunnitellaan lenkin pituus sellaiseksi, että tankkausmatka ei muodostuisi pitkäksi (esim.
aika kellosta, tankin sahausaika on tarkasti ennakoitavissa).
• Työskennellään rauhallisesti, ajatuksen kanssa ja vältetään työn tarpeetonta kuormittamista
esim. turhia ojan ylityksiä.
• Tuulisella säällä työskennellään siten, että tuuli auttaa kaatamaan puita hoidetulle alueelle.
• Kaltevassa maastossa työskennellään poikittain rinteeseen nähden.
• Puita ei saa kaataa ojien, polkujen, teiden ja peltojen tukoksi.
Vältetään jättämästä tarpeettoman pitkiä kantoja
Muistetaan mitata työjäljen tiheyttä
Tarkkaillaan alueen rahoitustukikelpoisuutta (sopimusvastuu)
Huomioidaan luonnon monimuotoisuus
9.7.8 Viivästynyt taimikon hoito
Viivästyneellä taimikonhoidolla tarkoitetaan hoitamattoman, ennenaikaisen tai muutoin huonosti tehdyn nuoren kasvatusmetsän kuntoon saattamista. Metsikön keskipituus on 7 ja10 m:n
välillä ja alueelta ei ole vielä järkevä hakata ainespuuta pitkään aikaan (yli 5 v). Hoitotyön on
oltava alueen puutuotannon kannalta tarpeellinen. Joissakin tapauksissa työ joudutaan tekemään osittain moottorisahalla, jolloin työ on huomattavasti kalliimpaa kuin normaalissa taimikonhoidossa. Tällöin kannattaa harkita energiapuun keräämistä alueelta samanaikaisesti.
Turvemailla ja soistuneilla ojitetuilla alueilla pyritään tekemään ojien kunnostus samanaikaisesti. Ojalinjahakkuun yhteydessä voidaan energiapuuhakkuusta saada helpommin taloudellisesti
Viivästynyt taimikonhoito on kestävän metsätalouden rahoituslain mukaista työtä. Koska alue
on kehitysluokaltaan nuorta kasvatusmetsää, niin tuki on taimikonhoitoalueita korkeampi.
Tarkista alueen tukikelpoisuus vertaamalla tiheyksiä metsänhoitosuosituksissa oleviin viivästyneen taimikonhoidon harvennusmalleihin. Samalla tulee huomioida poistettavien puiden määrää ja paksuutta siten, että toimenpide täyttää pystyyn jääneiden puiden osalta rahoituslain
mukaiset runkolukuvaatimukset. Viivästyneellä taimikonhoidolla siirretään varsinaisen ensiharvennuksen ajankohtaa myöhäisemmäksi. Sen yhteydessä joudutaan usein kaatamaan pieniä
ainespuun mitat täyttäviä puita, jotta alueesta saadaan rahoituskelpoinen. Työn luonne on kerrottava myös toimeksiantajalle, jottei synny väärinkäsityksiä työn lopputuloksesta. Joissakin
tilanteissa on järkevää suorittaa raivaustyö miestyönä ja hakata alueelle ajourat, jotta siitä saadaan rahoituskelpoinen haaskaamatta ainespuuta ja nostamatta raivauskustannuksia kohtuuttomiksi.
2. Alue ei ole aiemmin saanut kestävän metsätalouden rahoituslain mukaista tukea taimikonhoitoon. Vanha metsänparannuslain (Mpl) mukainen saatu tuki ei evää Kemera-rahoituskelpoisuutta.
3. Alueella on oltava kehityskelpoinen nuori kasvatusmetsä, joka on tiheydeltään puuntuotannollisesti hoitoa vaativa kohde.
• Nuori kasvatusmetsikkö (kehitysluokka 02): Metsikkö, jonka keskiläpimitta rinnankorkeudelta on vähintään 8, mutta enintään 16 cm. Valtapituus havupuumetsikössä on yli 7 m ja
koivikossa yli 9 m.
4. Poistettavia runkoja on oltava vähintään 1000 kpl/ha.
• Osan poistettavista rungoista täytyy kuulua päälatvuskerrokseen eli hoitotyöllä tulee olla
selkeä metsänhoidollinen tarve.
• Poistettaviin runkoihin luetaan kaikki yli 4 cm vahvat rungot.
• Alle 0,1 ha suuruiset yhtenäisesti rahoituskelvottomat alueet lasketaan mukaan rahoituskelpoiseen alueeseen.
• Alle 10 m sähkölinjat yms. kuuluvat työalueeseen (huom. ei pinta-alaltaan yli 0,1 ha), ellei
toisin ole sovittu.
5. Jäävän puuston on täytettävä metsänhoitosuositusten mukaiset tiheysvaatimukset
• Jäävää puustoa ei saa olla yli 2000 kpl/ha.
6. Kaava-alueiden taimikot eivät välttämättä ole rahoituskelpoisia.
7. Säätiöiden, kuntien, yhtiöitten yms. omistamat metsät eivät ole rahoituskelpoisia.
Rahoituskelpoisuusvaatimukset muuttuvat aika-ajoin. Viivästyneen taimikonhoidon tuet ovat
erisuuruisia eri osissa maata. Ajan tasalla olevat vaatimukset ja tukitasot löytyvät mm. metsäkeskuksesta tai verkkopalveluna osoitteesta www.metsavastaa.net
Taimikonhoitotyön hinnoittelu
Taimikonhoitotyö hinnoitellaan esimerkiksi metsäalan palkkauksen koulutusaineistoa käyttäen
tai yrittäjäkohtaisen työpäivän hinnan mukaan. Työn hintaan otetaan huomioon sivukulut,
arvioidut matkakulut ja arvonlisävero. Viivästyneen taimikonhoitokohteen hinnoittelu on vaativaa. Sitä varten on selvitettävä todellinen poistettavien runkojen lukumäärä ja niiden kantoläpimitta. Näiden tekijöiden pohjalta arvioidaan työn tuottavuutta eli ha/päivä. Työn hinta / ha
saadaan jakamalla työn tuottavuudella yrittäjäkohtainen päivähinta. Mahdollinen energiapuun
korjuu hinnoitellaan erikseen.
9.7.9 Energiapuun korjuu nuorissa kasvatusmetsissä
Joissakin tilanteissa nuorten metsien kunnostukseen kannattaa liittää energiapuun korjuu.
Tällaisia työkohteita ovat erityisesti
• Verhopuuston poisto taimikon päältä
• Viivästyneen taimikonhoidon yhteydessä suoritettava ojalinjahakkuu
• Rahoituskelpoisen laatupuu lepikon harvennus (haettava metsäkeskuksen ennakkopäätös
rahoituskelpoisuudesta)
Siirtelykaato
Siirtelykaadossa kaataja siirtää puun haluttuun paikkaan käyttäen apunaan puun kaatumisliikettä.
Tätä työtekniikkaa käytetään yleisimmin rinnankorkeusläpimitaltaan 3 – 10 cm karsimattoman
energiapuun hakkuuseen. Kaatotekniikka ei sovellu enää yli 14 cm:n puun kaatoon.
Kaadetuista rungoista muodostuvat kourakasat pyritään kasaamaan niin, että ne jäisivät mahdollisimman helposti irti maasta. Kasauksessa ei käytetä aluspuita. Kasat on oltava sijoitettuina
niin, että ne voidaan kouraista kyytiin ilman sammalta ja kiviä (hakkurin terät).
Varastointi tienvarressa
Varastoalueella on oltava tilaa varastointiin, haketukseen ja kuormaukseen. Täysperävaunullisen hakeauton pituus on yli 20 m ja leveys 2,6 m. Varastoalueen paikkaa valittaessa on tiedettävä, kummalta puolelta hakkuria syötetään. Hakeauton on voitava olla keula päätietä päin
haketettaessa. Varastoalue tulisi sijoittaa mahdollisuuksien mukaan korkealle, kantavalle, tasaiselle ja tuuliselle paikalle. Hakepuiden alle tulee sijoittaa hyvät aluspuut niin, että tuuli sopisi
kulkemaan pinon alta. Puiden tyvet tulee sijoittaa tielle päin.
Nuoren metsän kunnostustuen lisäksi rahoitustukea voidaan maksaa energiapuun korjuuseen.
Tuet myönnetään kestävän metsätalouden rahoituslain perusteella.
Energiapuun korjuun tukiehdot:
1. Varmista, että nuorten metsien kunnostuksen tukiehdot täyttyvät
2. Puut on luovutettava ulkopuoliselle taholle
3. Puuta kertyy vähintään 20 kiintokuutiometriä
Tukitasot ja myös tuen ehdot voivat vaihdella aika-ajoin. Voimassa olevat tiedot rahoituksesta
löytyy metsäkeskuksesta tai verkkopalveluna www.metsavastaa.net.
Energiapuun hakkuu hinnoitellaan esimerkiksi metsäalan palkkauksen koulutusaineistoa käyttäen tai yrittäjäkohtaisen työpäivän hinnan mukaan. Työn hintaan huomioidaan sivukulut,
arvioidut matkakulut ja arvonlisävero. Työn hintalaskelmaa tulee verrata tuotoslukuihin (metsäalan palkkauksen koulutusaineisto) ja varmistua tätä kautta hinnoittelun oikeellisuudesta.
Hakkuuseen liittyvä mahdollinen raivaus hinnoitellaan erikseen, 4/ha. Lähikuljetus hinnoitellaan sopimalla metsäkoneyrittäjän kanssa ajotaksa, johon kuuluu siirrot ja alv. Tarjous lähikuljetuksesta kannattaa ottaa kirjallisena, jotta se voidaan huoletta välittää toimeksiantajalle
(huom. pääurakoitsija/aliurakoitsija).
9.7.10 Ensiharvennusalueiden ennakkoraivaus
Ennakkoraivauksen tavoitteena on parantaa ensiharvennusleimikon korjuuolosuhteita, leimikon taloudellista arvoa sekä saavuttaa puuntuotannollisesti parempi lopputulos.
Parantuneet korjuuolosuhteet lisäävät hakkuukoneen tuottavuutta ja kuljettajan mahdollisuutta
saavuttaa hyvä korjuujälki. Puiden valinta helpottuu, jolloin laatuharvennus toteutuu tehokkaammin. Jäljelle jäävät puut eivät vaurioidu niin helposti, koska kaatopään ohjattavuus helpottuu. Ympäristökohteet tulevat varmemmin huomioonotetuiksi, koska ne määritetään jo ennen varsinaista hakkuuta. Ennakkoraivaus tehdään vähälumiseen aikaan ja varsinainen harvennus voi ajoittua kovimpaan talveen, jolloin luonnon monimuotoisuutta on vaikeampi havaita.
Työkohteen määrittäminen
Alueella tai osalla harvennusleimikkoa on oltava selvä koneellista hakkuutyötä haittaava puusto. Vähimmäispoistumana voidaan pitää 500 runkoa/ha kantoläpimitaltaan yli 4 cm puita tai
puuryhmiä. Yhtenä rahoituskelpoisuuden rajana nuorten metsien kunnostuksessa on poistettavien runkojen lukumäärä, joka on 1000 runkoa/ha. Ilman ennakkoraivausta muutoin rahoituskelpoinen alue voi jäädä tuen ulkopuolelle tai toisaalta harvennus joudutaan tekemään liian
voimakkaana metsikön tilaan nähden, jotta siitä saadaan rahoituskelpoinen. Helpoissa ennakkoraivauskohteissa tuesta jää metsänomistajalle kantohinnan lisää, koska työ on tukea halvempaa. Ennakkoraivaus on sellainen työmuoto, joka on järkevää tehdä lähes aina ensiharvennuksen yhteydessä ainakin osalle leimikkoa.
Rahoituskelpoisuuden määrittäminen
Ennakkoraivausalan rahoituskelpoisuus on helppo määrittää etukäteen. Rahoitustuki voi jäädä
saamatta ennakkoraivauksen jälkeisen harvennuksen seurauksena, jonka johdosta metsuriyrittäjä ei voi sitoutua tukeen ellei hän vastaa myös harvennustyön toteuttamisesta. Rahoituksessa
ongelmana on lähinnä se, etteivät kestävän metsätalouden rahoitustuet tule maksuun ennen
kuin työ on loppuun saatettu eli alueelle on tehty harvennushakkuu. Yleensä ennakkoraivauksen ja harvennushakkuun välillä on selvä viive, jonka metsänomistaja, metsänhoitoyhdistys tai
joku muu joutuu rahoittamaan.
1. Alueen tai alueiden on oltava yli hehtaarin suuruisia
2. Puuston on oltava kehityskelpoista ja oikealla kasvupaikalla olevaa
3. Puuston kehitysluokan on oltava nuorta kasvatusmetsää (02)
4. Harvennuksen jälkeen puuston valtapituus (Kainuussa havupuusto alle 14 m, lehtipuusto
alle 15 m) ja keskiläpimitta (Kainuussa alle 16 cm) eivät saa ylittää rahoitustuen mukaisia
5. Harvennuksen lopputuloksen tulee olla metsänhoitosuositusten mukainen
6. Vertaa muut nuoren metsän kunnostuksen rahoitusehdot (taimikonhoito)
Tukitasot ja myös tuen ehdot voivat vaihdella aika-ajoin. Eri osissa maata tuen ehdot ja tukitasot ovat erilaiset. Voimassa olevat tiedot rahoituksesta löytyy metsäkeskuksesta tai verkkopalveluna www.metsavastaa.net.
Työn toteuttamisajankohta
Ennakkoraivaus tulisi tehdä hyvissä ajoin ennen korjuuta, jotta rungot ehtivät varista lehdistä ja
kaatua. Työ tulisi pääsääntöisesti tehdä sulanmaanaikaan, jolloin kannot saadaan lyhyiksi ja
luonnon monimuotoisuuskohteet on helpompi havaita. Lehtevään aikaan, välittömästi ennen
hakkuuta tehty ennakkoraivaus jää hyödyiltään selvästi aiemmin toteutettua raivausta vähäisemmäksi.
Työ toteutetaan pääsääntöisesti raivaussahalla. Moottorisahan käyttöä tulee välttää, koska se
hidastaa työn toteuttamista ja vaikeuttaa työn hinnoittelua.
Yleiset työohjeet:
• Huolletaan saha ennen työmaalle kuljettamista ja varmistetaan sen moitteeton toimiminen.
• Suunnitellaan alueelle kulkeminen mahdollisimman helpoksi.
• Vältetään sahaamasta terän oikealla yläkulmalla, koska se voi aiheuttaa sivupotkun. Tyvien
raivauksessa varotaan erityisesti raivaussahan kimpoamista raivauksen kohteena olevan
puun tyveltä.
• Ennakkoraivauksessa tulee kaataa myös pajupuskat yms. ja pienehköt kuuset, koska ne vaikuttavat kouran ohjattavuuteen ja koneen kuljettajan näkemään työskentelyalueella. Yleensä
raivauksessa alikasvos joudutaan poistamaan lähes kattavasti.
• Kannot sahataan lyhyiksi erityisesti poistettavien puiden tyviltä.
• Sopiva työkaistanleveys on 2 – 5 m. Luontaisten aukkojen ei saa antaa vaikuttaa työkaistan
• Huomioidaan luonnon monimuotoisuus ja jätetään ko. kohteet hoidon ulkopuolelle.
Ennakkoraivaus hinnoitellaan esimerkiksi metsäalan palkkauksen koulutusaineistoa käyttäen
tai yrittäjäkohtaisen työpäivän hinnan mukaan. Yrittäjäkohtainen päiväpalkka jaetaan työn tuottavuudella, jotta saadaan työn hinta / ha. Työn hintaan on muistettava huomioida sivukuluprosentti, arvioidut matkakulut ja arvonlisävero. Toinen vaihtoehto on sopia toimeksiantajan kanssa urakkapäivätaksasta, jos raivattavat kohdat eivät ole yhtäläisiä ja niiden pinta-alan mittaus
työllistää suhteettomasti työhön nähden. Tällaisen ns. avoimen hinnan käyttäminen vaatii metsuriyrittäjältä tunnettavuutta ja luotettavuutta asiakkaan silmissä.
9.7.11 Ensiharvennus ja ylispuuhakkuu
Nykyisin noin 95 % hakkuista tehdään koneellisesti. Metsuriyrittäjä ei voi hinnalla kilpailla
koneen kanssa niille soveltuvista harvennuksista. Metsissä on vielä runsaasti ensiharvennuskohteita (noin 5 % hakkuista), joita voidaan ajatella korjattavan myös miestyönä. Tällaisia kohteita ovat lähinnä pienialaiset tai huonosti hoidetut, tiheät metsiköt, joiden hakkuukertymä on
Metsissä on vielä runsaasti ensiharvennuskohteita, jotka soveltuvat metsuriyrittäjän työkohteeksi.
pieni ja hoidontarve selvä. Tällaisiin kohteisiin liittyvät pienimuotoiset ylispuuhakkuut on järkevää hoitaa samalla kuntoon. Hakkuutyö sisältää aina enemmän suunnittelua, kuin raivaussahatyöt. Suunnittelukustannukset tulee ottaa huomioon työkohteen hinnoittelussa.
Korjuun suunnittelu työkohteen hinnoittelussa
Tieoikeudet ja välivarastoalue
Metsuriyrittäjän tulee selvittää urakanantajalta mitä reittiä puutavara kuljetetaan ja mihin puutavara välivarastoidaan. Metsänomistaja vastaa alueelle johtavien teiden kulkuoikeuksista ja
välivarastoalueesta, jollei toisin sovita tai puun omistusoikeus ei ole metsuriyrittäjällä (Yrittäjän
vastuut työn toteuttamisessa).
Metsuriyrittäjän tulee arvioida teiden kunto ja suunnitella korjuuajankohta niiden mukaan.
Esimerkiksi tiestö voi kestää hakkuuaikaisen liikenteen, mutta itse jatkokuljetus on jätettävä talvisaikaan. Tässä vaiheessa tulee myös huomioida tarvitaanko talviautotien tekemistä tai tiestön
auki pitoa toiminnan aikana ja kuka siitä vastaa. Metsuriyrittäjän on aina järkevää myydä mahdollisimman laajaa palvelupakettia metsänomistajalle, mutta samanaikaisesti muistettava hinnoitella sovitut työt urakkatarjouslaskelmaan ja kartoittaa sopimusriski hallittavalle tasolle.
Ojitusalueilla työhön olisi liitettävä ojalinjahakkuu (ojitussuunnitelma), jos ojien kunto edellyttää kunnostusta.
Suunniteltu välivarastoalue tulee tarkastaa työkohteen hinnoittelun yhteydessä. Sen on oltava
riittävän laaja, jotta hakatut puut mahtuvat alueelle. Kääntöpaikan tulee olla sellainen, että rekka
pystyy kääntymään ja tekemään kuormaa laillisesti suunnitellulta välivarastoalueelta. Esim. pääteiden varsille ei puita saa varastoida, vaan puut on sijoitettava liittymän varteen.
Leimikon ja välivaraston välillä olevat työturvallisuuteen vaikuttavat seikat tulee myös huomioida ja merkitä heti työmaakarttaan (sähkölinjat yms.). Huomioi urakanantajan vastuut. Työmaasta tulee tehdä suunnitelma, josta ilmenee työmaan vaaratekijät (Valtioneuvoston asetus
puunkorjuutyön turvallisuudesta).
Maaston korjuuajankohta ja lähikuljetuskalusto
Leimikon korjuuajankohta tulee määrittää sellaiseksi, jottei maastoon synny vaurioita lähikuljetuksen yhteydessä. Varsinainen hakkuu voidaan usein suorittaa ennakkoon, mutta lähikuljetus
on jätettävä talveen. Metsänomistajan mielipiteellä on tässä vaiheessa suuri merkitys ja sillä
joudutaanko liikkumaan kolmannen osapuolen mailla. Kaikki metsänomistajat eivät tee numeroa pienistä jäljistä keruu-uralla tai varastoalueella. Varsinaisille ajourille jälkiä ei saa koskaan
muodostua yksittäistapauksia lukuun ottamatta. Pehmeillä alueilla hakkuutähteet olisi suunnattava ajouralle, jotta maaston kantavuus paranisi. Jos lähikuljetuksessa joudutaan liikkumaan
kolmannen osapuolen mailla ja varsinkin silloin, kun välivarasto on hänen maallaan, tulee välttää korjuuvaurioiden aiheuttamista. Metsuriyrittäjän kannattaa varmentua tällaisissa tilanteissa
siitä, että metsänomistajat ovat sopineet välivarastosta kirjallisesti, jottei ikäviä yllätyksiä pääse
syntymään leimikon korjuuaikana.
Lähikuljetuskalusto tulee valita korjuuolosuhteiden mukaan. Vaikeasti korjattavalta alueelta
puita ei pidä lähteä kuljettamaan sopimattomalla kalustolla. Esimerkiksi ojitusalueilta, jotka ovat
kaukana välivarastosta, puuta ei voida kuljettaa kannattavasti maataloustraktorilla. Lähikuljetustaksa ja koneen saatavuus on oltava tiedossa ennen urakointisopimuksen laadintaa.
Ajouraverkostoa ei kannata merkitä etukäteen maastoon. Käytettävä ajouraväli (20 – 30 m) ja
keruu-uran paikka suunnitellaan etukäteen. Urakkasopimusvaiheessa työmaakarttaan hahmotellaan ajouraverkosto ja tarkastetaan ennen hakkuuta mm mahdollisten luontoarvojen osalta.
Hakkuun jälkeen konemiehelle täytyy toimittaa tarkka kartta ajouraverkostosta.
Puukaupan hoitaminen sekä mitta- ja laatuvaatimukset
Hakattavat tavaralajit mitta- ja laatuvaatimuksineen on oltava tiedossa ennen työn hinnoittelua.
Urakanantajan on ennen urakointisopimuksen laadintaa selvitettävä mahdolliset puutavaran
ostajat ja varmistettava hinnat sekä puutavaran menekki.
Työkohteen hinnoittelu ja laskutusajankohta
Työkohde hinnoitellaan hakattavien puutavaralajien ja mahdollisien lisätöiden mukaan
euroa/m3. Tarkkaa työnhintaa ei voi etukäteen määrittää, koska puutavaramäärät ovat aina
arvioita. Urakointisopimukseen on kirjattava, että loppulaskutus tapahtuu loppumittaustodistuksen mukaan. Mahdolliset ennakot sovitaan laskutettavaksi arvion mukaisesti. Yleensä urakointisopimukseen kuuluu ainakin puutavaran lähikuljetus. Lähikuljetuksen hinta, 4/m3 sovitaan etukäteen metsäkoneyrittäjän kanssa tai hinnoitellaan tapahtuvaksi omalla kalustolla ja liitetään urakointisopimukseen.
Muut sopimuksen mukaiset työt hinnoitellaan erikseen ja liitetään urakointisopimukseen. Työn
hintaan on aina muistettava huomioida sivukulut, matkakulut ja arvonlisävero. Laskutusaikataulu ja laskutettavat erät sovitaan loppumaksua lukuun ottamatta etukäteen työn etenemisen
mukaisesti, esim. puolet urakointisopimuksen mukaisesta arvioidusta työnhinnasta urakan
ollessa puolivälissä ja loput kuukauden kuluttua loppumittauksesta. Lähikuljetus maksetaan
kokonaisuudessaan kuukauden kuluttua loppumittauksesta. Yleensä metsäkoneyrittäjät suostuvat tällaiseen järjestelyyn.
Rahoitustuki ensiharvennuksissa ja ylispuiden poistossa
Rahoitustuen ehdot ensiharvennuksissa:
4. Harvennuksen jälkeen puuston valtapituus (Kainuussa havupuusto alle 14 m, lehtipuusto alle
15 m) ja keskiläpimitta (Kainuussa alle 16 cm) eivät saa ylittää rahoitustuen mukaisia ehtoja
Rahoitustuen ehdot ylispuiden poistossa:
Ylispuiden poistossa tuki määräytyy alla olevan taimikon mukaan. Taimikon on täytettävä normaalit taimikonhoidontuen ehdot. Ylispuuhakkuun yhteydessä myös taimikko tulee hoitaa
kuntoon ennen kuin tukiehdot täyttyvät. Vertaa taimikonhoidon rahoitustuen ehdot.
Tukitasot ja myös tuen ehdot voivat vaihdella aika-ajoin. Eri osissa maata tuen ehdot ja tukitasot ovat erilaiset. Voimassa olevat tiedot rahoituksesta löytyy metsäkeskuksesta tai verkkopalveluna www.metsavastaa.net
Hakkuun toteuttamisen työohjeet
Harvennusvoimakkuus
Harvennusvoimakkuuteen vaikuttaa lähtöpuuston tiheys. Kerralla voidaan harventaa enintään
puolet rungoista. Liian voimakas harvennus lisää myrsky- ja lumituhoriskiä.
• Hakkuu tehdään yleensä erillisten leimikkokohtaisten ohjeiden mukaan
• Leimikko aloitetaan välivarastoa lähinnä olevasta kulmasta
• Ojia ei saa tukkia hakkuun yhteydessä
• Ajourat avataan riittävän leveinä (ajokoneen ja olosuhteiden mukaisesti) ja pyritään välttämään turhia mutkia
• kierretään louhikot ja pehmeiköt
• vältetään sivukaltevuutta
• Puut pyritään kaatamaan ajouralle, jotta saataisiin hakkuutähteet suojaamaan puiden juuria
korjuuvaurioilta
• Vältetään turhaa kasausta kaadon suunnittelun avulla
• Kasat sijoitetaan ajokoneen ulottuvuuden mukaisesti
• Kasat näkyville paikoille, tarvittaessa aluspuut alle
• Edetään järjestelmällisesti
• Tarkastetaan hakkuun jälkeä säännöllisesti
• Vältetään turhaa raivausta
• Säästetään lahopuut ja arvokkaat luontokohteet jätetään hakkuun ulkopuolelle
• Tarvittaessa puutavarakasat liputetaan
Ensisijaisesti poistetaan
• Ylispuut ja kehityksessä jälkeen jääneet puut
• Sairaat, vioittuneet sekä lengot ja monilatvaiset puut.
Hakkuussa pyritään säästämään vähäinen lehtipuusekoitus. Lehtipuusekoitus parantaa metsikön terveyttä, ehkäisee maaperän happamoitumista ja lisää luonnon monimuotoisuutta.
Puuston määrä harvennuksen jälkeen
Kasvamaan jätettävän puuston määrään vaikuttavat puulaji, kasvupaikka ja puuston pituus.
Tavoiteltava harvennustiheys tulee tarkastaa metsänhoitosuosituksista. Myös metsänomistajan
mielipiteellä on merkitystä jäävän puuston määrään. Metsänomistajan mielipiteet tulee olla kirjattuna työohjelmaan.
Jäävän puuston määrää tulee mitata säännöllisesti. Mielellään pari kertaa päivässä. Mittaus
tapahtuu 5,64 metrin (aarin) ympyräkoealoilla (puuston pituus alle 12 m) tai relaskooppikoealoilla (puuston pituus yli 12 m). Epätasaisissa metsissä aukkojen reunat jätetään ohjetiheyttä
tiheämmäksi. Ohjetiheydet varmistetaan alueellisista metsänhoitosuosituksista tai urakanantajan työohjeista.
9.7.12 Pystykarsinta
Pystykarsintaa tehdään puuston laadun parantamiseksi. Onnistunut pystykarsinta nostaa puuston laadun paremmaksi kuin luonnonmetsissä keskimäärin. Karsinnan tuloksen kannalta karsintaa ei kannata viivästyttää, vaan se kannattaa tehdä heti kun rahoituskelpoisuuden ehdot
Paras karsinta-aika on keväällä, koska hankien päältä yltää helpommin korkeammalle ja silloin
ei yleensä muutoin voi metsässä työskennellä. Karsintaa ei saa tehdä nila-aikaan touko-kesäkuussa, jolloin kuori rikkoontuu helposti.
Metsäkeskus tarkastaa kaikki pystykarsintakohteet. Rahoituskelvottomat kohteet hylätään ja
huonosti toteutettu työ velvoitetaan korjaamaan ennen tuen maksamista.
Kohteen ja karsittavien puiden valinta sekä karsintakorkeus
Alueen lämpösumma on oltava yli 750 d.d. Pystypuiden karsintakohteita ovat ensisijaisesti
tuoreiden ja kuivahkojen kankaiden sekä vastaavien ojitettujen turvemaiden männiköt.
Lehtomaisten kankaiden ja vastaavien ojitettujen turvamaiden männiköt voidaan valita karsintakohteiksi, mikäli niiden puusto muutoin täyttää karsintakohteen edellytykset. Karsittaviksi
soveltuvat myös mänty- ja koivuvaltaiset sekametsiköt sekä lehtomaisten ja tuoreiden kankaiden rauduskoivikot.
Karsittavan metsikön tulee olla hyvälaatuista, tervettä ja kasvuisaa puustoa. Huonolaatuisten
runkojen karsinta ei tee alueesta rahoitustukikelpoista. Karsittavien puiden keskiläpimitta tulee
olla 9 – 13 cm ja ne on valittava alueen pää- ja lisävaltapuista. Karsittavien puiden keskiläpimitta ei saa ylittää 15 cm. Rajatapauskohteita ei kannata karsia, koska tarkka keskiläpimitan määritys ennen työn aloittamista on vaikeaa. Karsittavaa rahoitusehdot täyttävää puustoa on oltava vähintään 350 runkoa/ha. Sekametsissä hyvälaatuiset hieskoivut täyttävät karsinnan rahoituskelpoisuusvaatimukset.
Puut karsitaan 4 – 5 m korkeudelta. Karsittavien oksien on oltava pieniä ja valtaosin kuolleita.
Paksuimmat karsittavat oksat saavat olla enintään 2,5 cm paksuisia. Elävää latvusta on jäätävä
vähintään 40 % puun pituudesta ja vähintään viisi ylintä oksakiehkuraa.
Karsintakohde ja karsintakorkeus on valittava siten, että alueen kaikki karsittavat puut voidaan
karsia samaan korkeuteen.
Työtekniikka ja työvälineet
Männyn karsinta
Männiköissä suositellaan karsittavaksi 450 – 550 puuta hehtaarille. Karsittavien puiden määrä
on mitattava neljän metrin ympyräkoealalla (noin kolme puuta/koeala) tarvittaessa. Karsitut
rungot pyritään kasvattamaan päätehakkuuseen saakka.
Männystä ei saa karsia täysin elinvoimaisia oksia. Karsinnassa on keskityttävä kuivien ja taantuvien alaoksien karsintaan.
Työvälineenä männyn karsinnassa on oksasaha. Oksasahan varren tulisi olla portaattomasti jatkettavissa, jotta työskentely olisi sujuvaa. Muutoin työhön joudutaan varaamaan kaksi eri varrenpituudella varustettua oksasahaa. Työvälineistöön voi kuulua myös puhdistusveitsi ja pyörökatkoja.
Oksa katkaistaan rungon vierestä kuorta rikkomatta. Työssä tulee varoa aiheuttamasta kuorirepeämää. Oksia ei saa katkaista tyngälle.
Metsikköä ei saisi harventaa kahteen vuoteen pystykarsinnasta.
Rauduskoivun karsinta
• Karsitaan vain kuolleita oksia
• Työvälineenä on puutanko, jonka yläpäässä on kumipehmuste. Karsinta tapahtuu pienin
lyönnein
• Karsinta tapahtuu ensiharvennuksen jälkeen ja kaikki hyvälaatuiset valtapuut suositellaan
karsittavaksi
• Rahoitustuen ehdot
• Rahoitustuen ehdot on pääosin kerrottu edellisellä sivulla kohdassa Kohteen ja karsittavien
puiden valinta sekä karsintakorkeus. Lisäksi pystykarsinnan rahoitusta rajoittaa muut normaalit rahoitusehdot (vrt. taimikonhoito).
Tukea maksetaan karsintakorkeuden mukaan porrastettuna. Tukitasot ja myös tuen ehdot voivat vaihdella aika-ajoin. Eri osissa maata tuen ehdot ja tukitasot ovat erilaiset. Voimassa olevat
tiedot rahoituksesta löytyy metsäkeskuksesta tai verkkopalveluna www.metsavastaa.net
Työn toteuttaminen vaatii huolellista työskentelyä, joten ennakkohinnoittelua ei voi soveltaa
pystykarsintaan ilman hyvää työn toteuttamiskokemusta. Pääsääntöisesti työ tulee hinnoitella
yrittäjäkohtaisen päiväpalkan mukaan. Työn tuottavuutta voidaan arvioida etukäteen määrittelemällä vaihteluväli työn lopulliselle hinnalle. Ilman korkeimman laskutettavan hinnan määrittelyä asiakas ei todennäköisesti osta työtä.
10 Metsuriyrittäjän toimintamalli
11 Sopimuslomakkeet
Liitteet 1 – 5 ovat saatavissa internet-osoitteesta www.metsateho.fi
Metsuriyrittäjän TARJOUS (liite 1)
METSÄTÖIDEN URAKOINTISOPIMUS
Työosuuskuntayrittäjämetsuri (liite 2)
• Työohjelma
Ennakkoperintärekisteriotteella toimiva metsuriyrittäjä (liite 3)
TYÖOHJELMA (liite 4)
Metsuriyrittäjän LASKU (liite 5)
Korkeimman hallinto-oikeuden päätös ennakkoperintärekisterioteoikeudesta (liite 6)
Ammatinharjoittajien ja yrittäjien työttömyyskassa. Esite 2001. Internetosoite www.ayt.fi/
Ateriakorvauksen voi vähentää verotuksessa. Veronmaksajat. Internetsivu www.veronmaksajat.fi/
cfdocs/opendocument.cfm?pid=uutinen20010608b
Immonen, K. 2000. Työnantajan sivukulut 2000. Yksityismetsätalouden työnantajat r.y. Helsinki
Kainuun metsätalouden tavoiteohjelma 1998– 2002, Kainuun metsäohjelma 2001– 2005. Kainuun metsäkeskus
Kansallinen metsäohjelma 2000– 2010. Maa- ja metsätalousministeriö. Internetsivu www.mmm.fi/metsatalous/kansallinenmetsaohjelma/
Karppinen, H., Hänninen, H. & Ripatti, P. 2000. Metsänomistusrakenteen muutos 1990-luvulla.
Metsäsektorin suhdannekatsaus 2000 – 2001. s. 59 - 62. Metsäntutkimuslaitos, lokakuu 2000. Vammala
Kariniemi, A. & Rajamäki, J. 1997. Kohti metsäpalveluyrittäjyyttä. Metsätehon raportti 25. Helsinki
Komulainen, M. 1995. Taajamametsien hoito. Ympäristöministeriö, Metsäntutkimuslaitos, Metsäkeskus
Tapio. ISBN 951-96371-3-3. Jyväskylä
Laki Kestävän metsätalouden rahoituksesta 12.12.1996/ 1094
Maa- ja metsätalousministeriön asetus kestävän metsätalouden rahoituksesta annetun lain nojalla puuntuotannon kestävyyden turvaamiseksi tehtävistä töistä. 19.12.2001
Metsien käsittely ja riista. Metsähallitus. 1989. ISBN 951-47-2776-2. Jyväskylä
Metsäalan palkkaus. Koulutusaineisto. Metsäpalkkauksen kehittämisen projektiryhmä 25.2.2002.
Metsäteollisuus ry. Orivesi
Metsänhoitosuositukset. Alueelliset metsänhoitosuositukset. Metsäkeskusten internetsivut www.metsakeskus.fi.
Metsän kasvuohjelma. Kemiran internetsivut: 192.40.77.5/maatalous/kasvinsu.htm
Metsäpalveluyrittäjät palveluiden tuottajina. Työtehoseuran metsätiedote. 11/1999
Örn, J., Hämäläinen, J. Kariniemi, A. & Rajamäki, J. 1998. Metsäpalveluyrittämisen edellytysten kehittäminen. Metsätehon raportit 59 ja 60. Helsinki
Metsätyöpalveluyrityksen verokohtelu. Korkeimman hallinto-oikeuden päätös. 10.10.1997/2536
KHO:1997:106
Nuoren metsän hoidon kampanja. Metsäkeskusten internetsivut www.metsakeskus.fi/hu/nmhkamp.htm
Opas uudelle yrittäjälle 2002. Verohallituksen internetsivu www.vero.fi/julkaisut/index.html sekä Yritys- ja
yhteisötietojärjestelmä: www.ytj.fi
Partanen, J. 2000. Metsäpalveluyrittäjyyden laadun painopistealueet. Pro gradu -työ. Joensuun yliopisto.
Perkaajan 10 niksiä. Metsälehti 16/2001. s. 11
Puunkorjuutyön turvallisuus. Valtioneuvoston asetus 23.08.2001
Pöllänen, J. 2001. Metsätyövoiman yhteiskäyttö ja siihen liittyvät sivukustannukset. Metsäteollisuus ry.
Kiertokirje 10.05.2001
Savotta 2000 -loppuraportin kalvosarja paperikopiona. 2000. Metsäteho Oy
Yrittäjän eläke 2000. Eläketurvakeskus. www.etk.fi/suomi/5/5-0.asp
Yrityksen perustajan opas. 1999. Keskuskauppakamari. Kustannuskamari Oy. Helsinki
Yritystoiminnan rahoitus, maaseutuyritysten rahoitus. Työvoima- ja elinkeinokeskus. Internetosoite
Metsätehon oppaita:
Laho ja sen torjunta
Metsänviljelyopas
Rantametsien käsittely
Tapion esitteitä ja julkaisuja:
www.tapio.net
Kaavoitusalueiden metsänkäsittely
Maastotaulukot - Hyvän metsänhoidon suositukset
Metsien tärkeitä elinympäristöjä - kuvailukortit
Metsätalouden säädökset
Onnistumisen eväät esitesarja:
• Metsänviljely
• Taimikon varhaishoito
• Taimikonhoito
• Metsänviljely Pohjois-Suomessa
• Taimikonhoito Pohjois-Suomessa
• Energiapuun korjuu nuorissa kasvatusmetsissä
Metsätalouden ympäristötuki
Talousmetsien luonnonhoidon laadun arviointi
Viisi hyvää syytä kunnostaa suometsä
Viisi hyvää syytä uudistaa metsä
Viisi hyvää syytä hoitaa taimikko
Viisi hyvää syytä ensiharventaa metsä
Kustannusosakeyhtiö Metsälehti:
Käsikirjan tavoitteena on opastaa työosuuskunnan jäsenenä tai itsenäisenä yrittäjänä toimivaa metsuria tai metsuriyrittäjyyttä maatalouden sivuelinkeinona
harjoittavaa itsenäiseen, vastuulliseen toimintaan ja toimivaan markkinointiyhteistyöhön asiakkaiden sekä muiden metsätalouden organisaatioiden kanssa.
Käsikirja kertoo metsuriyrittäjyyden ammattisalat ja tarjoaa käytännössä kehitettyjä toimintamalleja työosuuskuntien, maatalouden harjoittajien ja metsuriyrittäjien käyttöön. Muuttuvaan tietouteen on varauduttu ohjeistamalla lisätiedon hankinta muun muassa internet-osoitteiden avulla, joista löytyvät alueelliset, yksityiskohtaiset ja voimassa olevat toimintaohjeet. Asiakaskunta odottaa ostamiltaan
palveluilta turvallisuutta, vaivattomuutta, nopeutta, arvostusta ja edullisuutta.
Metsäalan laatujärjestelmät on tarkoitettu osaltaan kehittämään alan asiakaspalvelua, jota tavoitetta myös Metsuriyrittäjän toimintakäsikirja tukee voimakkaasti.
Käsikirja on tarkoitettu kaikkien metsätalouden toimijoiden käyttöön muodostamaan kuvaa toimivasta sekä pitkäjänteisestä metsuriyrittäjyydestä sekä opetusmateriaaliksi yrittäjäkoulutukseen. Käsikirja on tarkoitettu myös tietolähteeksi
työosuuskuntien ja metsuriyrittäjien palveluja käyttäville muodostamaan yhteistä
pohjaa toimeksiantosopimusneuvotteluille. Erityisesti metsänomistajien toivotaan
tutustuvan tähän käsikirjaan ja saavan sitä kautta tietoa myös metsuriyrittäjien
tarjoamista palveluista metsiensä hyödyksi.
Jäsenlehti 3/2013 15.12.2013 - Tampereen seudun metsänomistajat
liitteestä. - Metsämiesten Säätiö
Metsätalouden työhyvinvoinnin kehittämisohjelmaan
Sivut dokumentista ymparistoopas2011_Metsätalouden
Lue lehti - Metsälehti
METSO-tilannekatsaus 2010